PRN Kelantan medan terakhir Ahmad Yakob bertanding politik

0

BANGI, Sabtu – Menteri Besar Kelantan, Datuk Ahmad Yakob mengumumkan pencalonan yang terakhir buatnya dalam Pilihan Raya Negeri (PRN) DUN Ke-15.

Beliau yang merupakan calon PAS kerusi DUN Pasir Pekan berkata pencalonannya itu memasuki penggal ketujuh dan sudah tiba masanya memberi laluan kepada calon lain yang lebih muda selepas ini.

Katanya, pembabitan dalam politik seperti kitaran yang mana perlu berkorban sekiranya sudah mencapai tahap keupayaan yang semakin perlahan.

“Saya sudah masuk penggal ketujuh dan kalau langit pun ada tujuh lapis, cukup lah tu. Lepas ini insya-Allah cukuplah, kita bagi kepada orang muda.

Artikel berkaitan

Suntik Dana Anak Muda Hasil Seni Bermutu, Cukuplah Karya Berkiblat Barat

KDN tetapkan klasifikasi filem 2023 berkuat kuasa hari ini

Pertandingan Sukan Sekolah Masih Boleh Diadakan

Rosmah pula mohon dibebaskan selepas kes Ahmad Zahid

PEMUDAH ditambahbaik, Malaysia destinasi mesra perniagaan – Rafizi

“Politik ni macam kitaran. Bukan sebagaimana kerja kerajaan yang ada tempoh tapi kerja politik ni (bergantung kepada) upaya yang kita akan korban.

“Kita dalam PAS tak akan ‘cah keting’ walau ada parti cah keting, tapi kena ada pengorbanan. Yang tak berupaya tu duduk belakang,” katanya.

Ahmad Yakob bakal berdepan dengan calon Pakatan Harapan (PH-PKR) Mohamad Zamakh Sari Ibrahim pada PRN kali ini.

Katanya lagi, walaupun penggal terakhir, perjuangan bersama parti tetap diteruskan, malah sudah mula melatih barisan pelapis yang terdiri daripada kalangan orang muda untuk menggantikan pemimpin sedia ada suatu hari nanti.


Proses penamaan calon PRN 2023 lancar – KPN

0

BANGI, Sabtu – Proses penamaan calon Pilihan Raya Negeri (PRN) di Selangor, Negeri Sembilan, Pulau Pinang, Kedah, Kelantan dan Terengganu pagi tadi berjalan lancar dan terkawal tanpa insiden tidak diingini.

Ketua Polis Negara, Tan Sri Razarudin Husain pada sidang media di Bukit Aman, memaklumkan situasi sama juga dilihat sepanjang proses penamaan calon Pilihan Raya Kecil (PRK) Parlimen Kuala Terengganu.

Katanya, pemantauan Polis Diraja Malaysia (PDRM) di 173 pusat penamaan calon di enam negeri terbabit mendapati calon dan kumpulan penyokong memberi kerjasama baik dan mematuhi segala arahan serta peraturan ditetapkan.

“Kita berterima kasih kepada semua calon dan kumpulan penyokong yang menunjukkan kematangan semenjak proses penamaan calon bermula jam 9 pagi tadi. Secara keseluruhan, proses ini berjalan dengan baik sehingga selesai jam 11 pagi,” katanya.

Seramai 17,176 pegawai dan anggota PDRM ditugaskan di lapangan bagi memantau perjalanan proses penamaan calon di 173 pusat di enam negeri berkenaan.

Katanya, Jabatan Siasatan Jenayah (JSJ) Bukit Aman turut menggerakkan 82 pasukan Op Cantas, membabitkan 1,459 pegawai dan anggota bagi memantau proses penamaan calon, hari ini.

“Tugas kawalan dan pemantauan di semua pusat penamaan calon turut dibantu 572 anggota Jabatan Sukarelawan Malaysia (RELA),” katanya

Bagi memantapkan tugas pemantauan, katanya, polis turut menggunakan dron kendalian Unit Dron PDRM di enam negeri berkenaan dengan visual dihantar terus ke pusat gerakan Op Room Cantas PDRM di Bukit Aman.

“Dron-dron itu juga akan digunakan untuk memantau situasi pada hari mengundi nanti,” katanya.

PRN pada 12 Ogos nanti membabitkan 36 kawasan Dewan Undangan Negeri (DUN) di Kedah, Kelantan (45), Terengganu (32), Pulau Pinang (40), Selangor (56) dan Negeri Sembilan (36) dengan pengundian awal pada 8 Ogos.

Turut diadakan serentak adalah PRK Parlimen Kuala Terengganu. – Berita Harian


Rayuan petisyen Ramasamy ditangguh ke 1 Ogos secara fizikal

0

PUTRAJAYA, Jumaat – Mahkamah Persekutuan menangguhkan ke 1 Ogos untuk mendengar rayuan calon Barisan Nasional (BN), Tan Sri M Ramasamy untuk mencabar keputusan pilihan raya umum ke-15 (PRU15) bagi kerusi Parlimen Segamat.

Keputusan itu dibuat selepas peguam yang mewakili calon BN itu, Tan Sri Muhammad Shafee Abdullah cuti sakit akibat migrain teruk.

Zabariah, yang bersidang bersama Datuk Seri Hasnah Mohammed Hashim dan Datuk Mary Lim Thiam Suan, berkata rayuan itu akan didengar pada 1 Ogos secara fizikal.

Hari ini ketika prosiding yang dijalankan secara dalam talian, Sarah memberitahu mahkamah bahawa Muhammad Shafee, yang merupakan peguam utama bagi kes itu, dinasihatkan supaya mengurangkan pergerakan bagi mengelakkannya daripada terjatuh.

Artikel berkaitan

Datuk Johari Abdul dipilih Speaker Dewan Rakyat

Bukan persenda Menu Rahmah, hanya mahu nasi berkuah – Hanafiah

Polis buka 240 kertas siasatan, tahan 15 individu

Jangan guna modal politik raih keputusan agong

Khairy akan dihadapkan ke Lembaga Disiplin UMNO

Peguam Kanan Persekutuan Suzana Atan mewakili pegawai pengurus pilihan raya dan Suruhanjaya Pilihan Raya (SPR), manakala peguam Lau Yi Leong, yang mewakili Ahli Parlimen Segamat, R Yuneswaran, tidak membantah penangguhan itu.

Pada PRU15 yang diadakan pada November tahun lepas, calon Pakatan Yuneswaran memenangi kerusi itu dengan majoriti 5,669 undi dan diisytiharkan sebagai Ahli Parlimen yang dipilih bagi kawasan itu mengalahkan Ramasamy, P Poobalan daripada Perikatan Nasional dan Syed Hairoul Faizey daripada Pejuang.

Pada 3 April lalu, Hakim Mahkamah Pilihan Raya, Muar Radzi Abdul Hamid, menolak petisyen pilihan raya yang difailkan Ramasamy selepas mendapati petisyen yang difailkan pada Januari lalu, adalah cacat dan tidak menepati keperluan Akta Kesalahan Pilihan Raya 1954.

Mahkamah sehubungan itu mengekalkan kemenangan Yuneswaran, selain mengarahkan Ramasamy membayar kos sebanyak RM30,000.

Berdasarkan petisyen pilihan rayanya, Ramasamy mendakwa Yuneswaran dan ejennya melanggar peraturan pilihan raya membabitkan bahan kempen dan mengedarkan bungkusan makanan kepada pengundi ketika berkempen.

Yuneswaran menang kerusi Parlimen Segamat pada Pilihan Raya ke-15 (PRU15) tahun lalu dengan majoriti 5,669 undi mengalahkan Ramasamy, calon Perikatan Nasional, P Poobalan dan calon Pejuang, Syed Hairoul Faizey.


Tujuh Ahli Parlimen ambil peluang tanding PRN

0

BANGI, Sabtu – Tujuh Ahli Parlimen mengambil bahagian bertanding bagi kerusi Dewan Undangan Negeri DUN bagi Pilihan Raya Negeri (PRN) di enam negeri.

Antaranya Menteri Pertahanan merangkap Timbalan Presiden UMNO, Datuk Seri Mohamad Hasan yang juga Ahli Parlimen Rembau, bertanding di DUN Rantau di Negeri Sembilan atas tiket Barisan Nasional (BN).

Menteri Pengangkutan yang juga Setiausaha Agung DAP dan Ahli Parlimen Seremban, Anthony Loke Siew Fook bertanding di DUN Chennah yang disandangnya sejak Pilihan Raya Umum (PRU) 2013 berdepan Rosmadi Ari (PN-BERSATU).

Sementara itu, dua Menteri Besar dan Ketua Menteri memegang jawatan sebagai Ahli Parlimen turut bertanding dalam PRN pada 12 Ogos ini iaitu Menteri Besar Selangor, Datuk Seri Amirudin Shari (PH-PKR yang juga Ahli Parlimen Gombak menghadapi pertandingan tiga penjuru mempertahankan kerusi Sungai Tua, dicabar Muhammad Hanif Jamaluddin (PN-PAS) dan Suman Gopal, calon bebas.

Artikel berkaitan

Lebih 300 pegawai polis ditukar akibat masalah disiplin sejak 2018

Kuala Lumpur mahu kesan penambakan kawasan Batu Puteh oleh Singapura diteliti

Bekalan gula di Kelantan, Terengganu terjejas

I-Guru Cadang Tubuh Jawatankuasa Khas Perkasa Pendidikan

Lidah manusia lebih panjang daripada akal – Ustaz Zamani

Menteri Besar Negeri Sembilan, Datuk Seri Aminuddin Harun (PH-PKR) yang juga Ahli Parlimen Port Dickson, turut bertanding berdepan saingan empat penjuru dicabar Ahmad Raihan Muhamad Hilal (PN-BERSATU) dan dua calon Bebas iaitu Bujang Abu serta Mohammed Hafiz Baharudin.

Ketua Menteri Pulau Pinang, Chow Kon Yeow (PH-DAP) yang juga Ahli Parlimen Batu Kawan dicabar H’ng Khoon Leng (PN-Gerakan), bagi mempertahankan kerusi Padang Kota yang dipegangnya selama tiga penggal sejak 2008.

Selain itu, Pengerusi DAP yang juga Ahli Parlimen Bagan, Lim Guan Eng bertanding mempertahankan kerusinya di DUN Air Putih yang disandang sejak PRU12, dicabar Kong Cheng Ann (PN-Gerakan) dan Tee Yee Chew (Parti Sosialis Malaysia).

Ahli Parlimen Jelebu yang juga Ahli Majlis Tertinggi UMNO, Datuk Seri Jalaluddin Alias turut bertanding mempertahankan kerusinya di DUN Pertang yang disandangnya sejak PRU-13, dicabar calon PN daripada PAS, Amirudin Hassan.


Zahid normalisasikan rasuah – Syed Saddiq

0

BANGI, Sabtu –
Cuba menormalisasikan rasuah.

Itu dakwaan dilemparkan oleh  Presiden Ikatan Demokratik Malaysia MUDA, Syed Saddiq Abdul Rahman terhadap Presiden UMNO, Datuk Seri Ahmad Zahidi.

Sadiq dalam ciapan twitternya berhubung perkara itu – mengulang pengumuman Zahid.

Tulisan Saddiq,  apabila berkata saya luluskan ratusan ribu, janji undi parti saya.

Artikel berkaitan

Sivakumar masih disiasat, tiada keperluan direhatkan – Anwar

PRU-15 Boleh Disegerakan Jika Kes Aktif Kekal Menurun – Pakar

Rokok elektronik rosakkan generasi walaupun kerajaan peroleh untung

Cari jalan pendekkan kes mahkamah syariah, elak mangsa dizalimi

Penterjemahan Perlembagaan Persekutuan tidak sepatutnya disia-siakan

Sekaligus menurut  Sadiq, tiada apa yang boleh dilihat sebaliknya hanya perlakuan menormalisasikan rasuah.

"Saya luluskan bantuan ratusan ribu…..janji 12 Ogos nantti undi parti saya"

Nothing to see here.

Just the normalisation of corruption.
https://t.co/8d4za7AeMc

— Syed Saddiq (@SyedSaddiq)
July 28, 2023

Sadiq mengulas berhubung tindakan Zahid yang mengumumkan peruntukan sebanyak RM250,000 kepada Majlis Belia Negeri Terengganu dan RM200,000 kepada pasukan bermotosikal di seluruh negeri itu pada kelmarin.

Timbalan Perdana Menteri, Datuk Seri Ahmad Zahid Hamidi umum peruntukan kepada Majlis Belia Negeri Terengganu sebanyak RM250,000 manakala RM200,000 kepada pasukan bermotosikal di seluruh negeri itu.
#AWANInews

#6NegeriMemilih

pic.twitter.com/AizlbtoSh8

— Astro AWANI (@501Awani)
July 28, 2023

Zahid dalam pengumuman itu meminta belia yang hadir dalam acara itu memilih “gelombang biru dan merah” dalam pilihan raya negeri 12 Ogos depan.

Beliau kemudian berseloroh katanya, kalau makin kuat tepukan, banyak  PM (Anwar Ibrahim) akan luluskan.

“Kalau tadi,  Belia KETENGAH telah beri peruntukan RM30,000 dan saya tambah RM70,000 jadi RM100,000. Untuk Majlis Belia Negeri Terengganu saya luluskan RM250,000. Untuk pasukan bermotosikal di seluruh negeri Terengganu, saya berikan peruntukan sebanyak RM200,000 untuk seluruh pasukan bermotosikal di negeri Terengganu. Itu baru saya, luluskan lepas ini
PM naik dia akan
top up
, akan tambah lagi, insya-Allah. Asalkan pada 12 hari bulan Ogos nanti para belia mengikut gelombang biru (BN) dan gelombang merah (Pakatan Harapan) yang ada di negeri Terengganu ini. Makin banyak tepukan, makin banyak PM akan luluskan.”

Kenyataan Zahid itu menyebabkan Syed Saddiq mengeluarkan pendapatnya , dua hari selepas kenyataan sama diutarakan beliau apabila Perdana Menteri, Datuk Seri Anwar Ibrahim berkata kerajaan menawarkan kredit e-tunai sebanyak RM100 kepada semua rakyat dewasa Malaysia yang berpendapatan RM100,000 setahun dan ke bawah.

Syed Saddiq mempersoalkan bantuan itu yang dianggap sebagai gula gula politik kerana diberikan ketika musim pilihan raya.


Nik Abdul tidak bertanding bukan disebabkan Mohd Amar

0

BANGI, Ahad – Naib Presiden PAS, Datuk Mohd Amar menafikan Nik Mohamad Abduh Nik Abdul Aziz tidak tercalon pada Pilihan Raya Negeri (PRN) 12 Ogos ini berpunca daripada dirinya.

Beliau yang juga Timbalan Menteri Besar Kelantan menegaskan Nik Abduh sememangnya tidak disenaraikan dari awal untuk kerusi berkenaan.

“Itu fitnah apabila mengatakan saya yang menghalang, sedangkan beliau tidak terbabit dalam mesyuarat pimpinan parti selain tiada jawatan dalam parti.

“Saya tidak tahu dari mana sumber maklumat sedemikian termasuk menyentuh surat daripada Presiden PAS, Tan Sri Abdul Hadi Awang,” katanya.

Artikel berkaitan

Kukuhkan hubungan Riyadh – Kuala Lumpur

Bendahari Bersatu ditahan SPRM, disiasat kes perbelanjaan dana parti

PKR Tidak Akan Bekerjasama Lagi Dengan Azmin Ali

Turkiye tidak ambil hati Malaysia pilih pesawat buatan Korea

Cubaan bakar kitab Yahudi dihalang, serlah sikap pilih kasih Sweden

Mohd Amar yang juga calon DUN Panchor berkata, Nik Mohamad Abduh dan Timbalan Presiden PAS, Datuk Seri Tuan Ibrahim Tuan Man sudah menjelaskan perkara itu dan sepatutnya ia sudah selesai.

“Tuan Ibrahim sebelum ini sudah jawab Nik Mohamad Abduh tidak mahu bertanding dan beliau sendiri juga mengatakan tidak berhasrat dan tiada masalah tidak bertanding kerana mahu menguruskan sekolah agama.

“Jadi, kenapa orang lain yang perlu membuat tuduhan? Bagi saya perkara itu tidak betul,” ujarnya.

Bagi Mohd Amar, kejadian yang berlaku ini adalah perkara biasa menjelan PRN dan perlu dihadapi dengan tenang.

Namun, beliau yakin pengundi bijak dan mampu menilai calon yang dipertaruhkan.

Terdahulu tular video adik Allahyarham Tan Sri Nik Azizi iaitu Nik Din Nik Mat yang menggesa rakyat supaya tidak mengundi Timbalan Menteri Besar itu pada PRN kali ini.

Katanya menerusi video berdurasi 2 minit 33 saat itu, beliau telah bertemu Presiden PAS, Tan Sri Abdul Hadi Awang yang turut memberi jaminan bahawa Nil Abduh akan dicalonkan dalam PRN kali ini.


Polis larang terbangkan dron di kawasan tumpuan PRN

0

BANGI, Ahad –  Polis Diraja Malaysia (PDRM) mengeluarkan larangan kepada semua pihak agar tidak menerbangkan dron di kawasan berkempen sepanjang musim Pilihan Raya Umum Dewan Undangan Negeri Ke-15 (PRU DUN-15).

Ketua Polis Daerah Subang Jaya, Asisten Komisioner Wan Azlan Wan Mamat berkata, amaran itu dikeluarkan bagi mengelakkan kejadian tidak diingini.

Arahan itu dikeluarkan susulan kecederaan yang menimpa seorang penyokong parti politik akibat terkena dron yang terjatuh dari udara dipercayai di Kedah.

“Larangan ini termasuk pada tiga tarikh penting yang ditetapkan Suruhanjaya Pilihan Raya iaitu hari penamaan calon, undian awal pada 8 Ogos, hari pembuangan undi 12 Ogos serta sepanjang 14 hari tempoh berkempen.

Artikel berkaitan

MOU Bukan ‘Kitab Suci’ Untuk Halang Buat PRU Awal – Zahid

Najib Selar Tindakan Bekas Gabenor Bank Negara

Tugas Timbalan Menteri Pendidikan Hanya Jaga Sekolah Vernakular

‘Duta Madani Perpaduan’ murid sekolah pupuk semangat perpaduan – Fadhlina

Al-Azhar Mesir seru boikot produk keluaran Sweden dan Belanda

“Pelanggaran yang berlaku akibat aktiviti penerbangan termasuk pengendalian dron yang mengundang bahaya kepada orang awam atau harta benda adalah tertakluk di bawah Seksyen 4 Akta Penerbangan Awam 1969.”

“Ia juga telah melanggar Peraturan 98, Peraturan 140-144 Peraturan Penerbangan Awam Malaysia dan Civil Aviation Directives,” katanya melalui kenyataan, hari ini.

Oleh itu, mana-mana pihak atau individu yang mahu menerbangkan dron perlu mendapat kebenaran daripada Pihak Berkuasa Penerbangan Awam Malaysia (CAAM).

Semalam, satu video berdurasi satu minit 17 saat memaparkan seorang mangsa terbaring di atas jalan selepas ditimpa sebuah dron bersaiz besar.

Dalam kejadian berasingan pada proses penamaan calon, polis menahan seorang lelaki kerana menerbangkan dron tanpa kebenaran.


Video titah Sultan Perak diolah, pihak istana buat laporan polis

0

BANGI, Isnin – Satu klip video titah Sultan Perak, Sultan Nazrin Muizzuddin Shah yang tular baru-baru ini telah diolah bagi mengait dan mengheret secara langsung atau tidak langsung kedudukan seorang raja pemerintah untuk tujuan politik kepartian.

Orang Kaya Bendahara Seri Maharaja, Tan Sri Dr Mohd. Zahidi Zainuddin menjelaskan, pihaknya mendapati satu video ditularkan seorang wanita yang memuat naik satu bahagian kecil titah Sultan Nazrin Shah yang dizahirkan baginda pada tahun 2013 di Dewan Bahasa dan Pustaka (DBP) menyentuh mengenai PAS.

Katanya, video tersebut memilih memuat naik sebahagian kecil titah Sultan Nazrin Shah yang ketika itu Pemangku Raja Perak yang dizahirkan pada 19 Februari 2013 pada Majlis Wacana Perpaduan Ummah anjuran DBP bertema ‘Perpaduan Ummah; Harapan; Realiti dan Cabaran’.

Artikel berkaitan

Penyatuan Ummah Penting Dalam Mendepani Pilihan Raya

Hampir RM1 bilion lesap ditipu agensi pelaburan

Apandi tidak layak dapat pampasan Tun Mahathir ada sebab untuk tahu

Jumlah Mangsa Banjir Catat Penurunan

Akta Perlindungan Pemberi Maklumat 2010 Ditambah Baik

“Dalam wacana tersebut, baginda menzahirkan analisis melibatkan dua buah parti terbesar Melayu iaitu UMNO dan PAS, yang merupakan dua kuasa politik Melayu dominan ketika itu. Baginda tidak hanya menzahirkan kata-kata positif terhadap PAS (pada tahun 2013) tetapi secara seimbang turut menzahirkan kupasan yang sama terhadap UMNO.

“Titah baginda mengandungi 7,500 patah perkataan dan mengambil masa 90 minit semasa dizahirkan. Bahagian yang memuji parti PAS hanyalah petikan pendek, begitu juga pujian terhadap UMNO. Untuk itu, tidak timbul bahawa baginda hanya memandang tinggi mengenai parti PAS.

“Malah kandungan titah tersebut sarat menghuraikan sejarah kedua-dua parti Melayu tersebut dan demi kebaikan bangsa dan negara, pentingnya untuk ummah mencari jalan menjalinkan persefahaman dan kerjasama meskipun memilih pendekatan politik yang berbeza,” katanya dalam kenyataan hari ini.

Menurut Mohd. Zahidi, Sultan Nazrin Shah memberi ulasan seimbang antara dua parti politik Melayu tersebut dan turut menzahirkan peringatan kepada kedua-dua pihak agar keghairahan mendapatkan sokongan politik dan kuasa jangan sampai memecahbelahkan bangsa serta memusnahkan negara.

Sebaliknya, katanya, dipercayai ada pihak memilih memetik titah Sultan Nazrin Shah pada 2013 itu untuk ditularkan semula dengan tujuan mahu mempengaruhi pengundi agar menyokong PAS dalam suasana menjelang Pilihan Raya Umum Dewan Undangan Negeri ke-15 pada 12 Ogos ini.

Sehubungan itu beliau memaklumkan, Pejabat Sultan Perak telah membuat laporan polis pada 29 Julai lalu demi melindungi nama baik Sultan Perak daripada diheret dan dicemari oleh mana-mana pihak untuk meraih laba politik,

“Melalui kenyataan media ini, ditegaskan bahawa Sultan Perak, Sultan Nazrin Muizzuddin Shah tidak sama sekali memihak dan jauh sekali daripada memberikan sokongan secara terbuka kepada mana-mana kumpulan politik.

“Perbuatan menularkan video yang berkaitan sangat tidak beretika dan perbuatan seperti ini disifatkan tidak bersopan kepada seorang raja pemerintah dan telah mencemarkan nama baik takhta. Oleh itu, penularan video yang berkaitan wajib dihentikan,” katanya. – UTUSAN


ADUN DAP dilantik Timbalan Yang Dipertua DUN Melaka

0

BANGI, Isnin – Kerk Chee Yee (PH-Ayer Keroh) dilantik sebagai Timbalan Yang Dipertua Dewan Undangan Negeri (DUN) yang baharu pada hari pertama Persidangan Kedua Penggal Kedua DUN Melaka Ke-15 di Seri Negeri, Melaka hari ini.

Chee Yee menggantikan Datuk Khaidhirah Abu Zahar (BN-Rim) yang dilantik sebagai Timbalan Pengerusi Jawatankuasa Pelaburan, Perindustrian dan Pembangunan Pendidikan Latihan Teknikal dan Vokasional (TVET) pada April lalu.

Ketua Menteri, Datuk Seri Ab. Rauf Yusoh mencadangkan nama Chee Yee dan disokong Datuk Rais Yasin (BN-Paya Rumput) seperti mana yang diperuntukkan dalam Perkara 20 (2A) Perlembagaan Negeri Melaka.

Seramai 24 ahli dewan undangan negeri (ADUN) menyokong, dua berkecuali dan dua tidak hadir.

Artikel berkaitan

Lebih 200 terkorban, hampir 600 cedera gempa di Kahramanmaras, Turkiye

BERJASA sedia kerjasama dengan PN selagi tidak bercanggah prinsip

Pentauliahan Mengajar Islam Aktivis Politik Ditarik Balik

Mesyuarat khas SPR bincang PRK DUN Pelangai pada Khamis ini

DPMM Gesa Kerajaan Cari Jalan Terbaik Bantu Rakyat

Pelantikan ADUN DAP itu mengesahkan desas-desus sebelum ini bahawa beliau akan mengisi kekosongan tersebut selepas namanya ‘tercicir’ tidak dilantik memegang sebarang jawatan pengerusi jawatankuasa (Exco) dan Timbalan Exco di bawah pentadbiran kerajaan perpaduan diterajui Ab. Rauf.

Sementara itu, Timbalan Ketua UMNO Bahagian Alor Gajah, Datuk Mustafa Musa dipilih sebagai ahli Dewan Negara bagi tempoh tiga tahun berkuatkuasa 31 Julai lalu. – UTUSAN


Anwar peroleh injunksi sementara halang Sanusi ulang kenyataan fitnah

0

BANGI, Isnin – Datuk Seri Anwar Ibrahim memperoleh perintah injunksi sementara daripada Mahkamah Tinggi Alor Setar untuk menghalang Menteri Besar Kedah, Datuk Seri Muhammad Sanusi Md Nor daripada mengeluarkan, mengulangi dan menerbitkan kenyataan yang memfitnah Perdana Menteri itu di media sosial, laman web serta mana-mana platform lain.

Peguam Datuk S.N. Nair yang mewakili Anwar berkata, Hakim Mahazan Mat Taib membenarkan permohonan ex-parte (sebelah pihak) yang difailkan Pengerusi Pakatan Harapan itu pada prosiding semalam.

“Perintah injunksi itu dikeluarkan bagi menghalang defendan (Muhammad Sanusi), kakitangan atau ejennya daripada mengulangi atau menerbitkan kenyataan-kenyataan serupa yang mempunyai kecenderungan untuk menggambarkan plaintif (Anwar) sama ada secara langsung atau dengan sindiran dalam mana-mana saluran media sosial defendan, laman web dan mana-mana platform lain.

“Defendan juga harus mematuhi perintah injunksi ex-parte ini dengan serta-merta selepas penyampaian perintah ini kepada defendan,” kata Nair ketika dihubungi hari ini.

Artikel berkaitan

I-Guru gesa tindakan tegas kepada pelajar rosakkan harta benda sekolah

Mahkamah Tolak Hujah Plaintif Cabar Keabsahan Sekolah Vernakular

GTA akan kerjasama dengan PN?

Tragedi  Batang Kali : Operasi SAR diteruskan jam 9:00 pagi ini

Banjir kilat dijangka landa 6 negeri dalam 24 jam

Anwar, 75, memohon perintah injunksi itu dalam kes saman difailkannya terhadap Muhammad Sanusi ketika berucap dalam satu kempen pilihan raya Jelajah PN Best Tambun tahun lalu. – BERNAMA


Himpunan LGBT: Lapan lelaki disyaki pengikut ajaran sesat

0

BANGI, Isnin – Lapan individu ditahan kerana dipercayai terlibat dalam himpunan terbuka berunsurkan elemen lesbian, gay, biseksual, transgender (LGBT) di hadapan pusat beli-belah Sogo, Kuala Lumpur, Sabtu lalu.

Ketua Polis Kuala Lumpur, Datuk Mohd Shuhaily Mohd Zin berkata, kesemua lelaki yang ditahan itu berusia 18 hingga 56 tahun.

Mohd Shuhaily menambah, siasatan mendapati kesemua mereka terlibat dengan ajaran Ahmadi The Religian of Peace and Light sejak dua tahun lalu.

“Kesemua mereka direman sehari. Siasatan dilakukan di bawah Seksyen 186 Kanun Keseksaan kerana menghalang tugas polis, Seksyen 14 Akta Kesalahan-Kesalahan Kecil dan Seksyen 9 Akta Perhimpunan Aman 2012,” katanya dalam sidang akhbar di Ibu pejabat Polis Kontinjen Kuala Lumpur hari ini.

Artikel berkaitan

Tok Mat beri bayangan pertahan Dun Rantau

SPR Saran Pengundi Datang Lebih Awal

‘Saya tidak bersalah, saya akan jawab pertuduhan di mahkamah’ – Muhyiddin

Pengampunan Najib: Terpulang kepada budi bicara YDPA

Najib punca Malaysia jadi negara kleptokrasi, pencuri

Menurut Mohd Shuhaily, siasatan lanjut mendapati seorang daripada suspek pernah ditahan di Putrajaya kira-kira dua minggu lalu.

Sebagai rekod, kejadian yang dipercayai berlaku di hadapan sebuah pusat beli-belah terkenal di ibu negara dengan memaparkan beberapa lelaki dewasa memegang plakad dan kain rentang yang menyokong LGBT.


Penduduk Malaysia bertambah 2.1 peratus pada 2023

0

KUALA LUMPUR, Isnin – Penduduk Malaysia dijangka bertambah 2.1 peratus pada 2023, diterajui oleh migrasi antarabangsa, data rasmi menunjukkan Isnin.

Jabatan Perangkaan Malaysia (DOSM) dalam satu kenyataan memaklumkan, jumlah penduduk Malaysia pada tahun 2023 dianggarkan 33.4 juta berbanding 32.7 juta pada 2022.

Menurut DOSM, peningkatan kadar pertumbuhan penduduk adalah disebabkan oleh bilangan bukan warganegara yang lebih tinggi yang berkemungkinan meningkat daripada 2.5 juta pada 2022 kepada 3 juta pada 2023.

Populasi penduduk juga diunjurkan meningkat daripada 30.2 juta pada 2022 kepada 30.4 juta pada 2023 dengan pertumbuhan kecil sebanyak 0.7 peratus.

Artikel berkaitan

PH Menang Mudah Jika MCA Bertanding Di Alor Setar – UMNO

PAS Kekal Pertahankan Perikatan Nasional

KKM tidak kompromi jika pegawai langgar garis panduan WHO FCTC

Belanjawan 2023: RM1.5 bilion peruntukan martabat syiar Islam

Fatwa Abdul Hadi berbeza-beza – Ahmad Zahid

Komposisi penduduk bagaimanapun diunjur menurun daripada 92.4 peratus pada 2022 kepada 91.1 peratus pada 2023.

Ini disebabkan oleh peningkatan komposisi penduduk bukan warganegara daripada 7.6 peratus kepada 8.9 peratus dalam tempoh yang sama.

Peningkatan itu selaras dengan pembukaan semula sempadan negara mulai 1 April 2022 dan pelaksanaan Program Penstrukturan Semula Pekerjaan 2.0 mulai Januari 2023.

Menurut DOSM, jumlah lelaki mengatasi wanita pada 2023 dengan masing-masing 17.5 juta dan 15.9 juta.

Nisbah jantina bagi keseluruhan populasi ialah 110 lelaki bagi setiap 100 perempuan.

Komposisi penduduk berumur 15-64 tahun (umur bekerja) diunjurkan meningkat daripada 69.6 peratus pada 2022 kepada 70.0 peratus pada 2023.

Peratusan penduduk berumur 65 tahun ke atas (usia tua) dijangka meningkat daripada 7.2 peratus kepada 7.4 peratus bagi tempoh yang sama.

Sementara itu, komposisi penduduk berumur 0-14 tahun (umur muda) pada 2023 diramal menurun kepada 22.6 peratus berbanding 23.2 peratus pada 2022. – BERNAMA


Peserta himpunan LGBTQ depan Kompleks Sogo ditahan polis

0

BANGI, Isnin – Lapan lelaki yang berhimpun di hadapan pusat beli-belah Kompleks Sogo, Kuala Lumpur bagi menyokong hak golongan lesbian, gay, biseksual, transgender dan pelik (LGBTQ) Sabtu lalu, sudah ditahan.

Ketua Polis Kuala Lumpur, Datuk Mohd Shuhaily Mohd Zain berkata, semua individu berusia antara 18 hingga 56 tahun ditahan pada hari kejadian.

Menurut beliau, pada himpunan tersebut, mereka mempamer plakad dan kain rentang selain melaungkan ’Hanya Tuhan Boleh Menghakimi dan Menjadi Gay Bukan Jenayah’ dan ‘Down down Syariah Court’.

Siasatan mendapati semua mereka adalah pengikut ajaran ‘Ahmadi The Religion of Peace and Light’ sejak dua tahun lalu.

Artikel berkaitan

Pemborong Ayam Dikenakan Siasatan

PN Masih Bincang Guna Logo PAS Pada Pilihan Raya

Konflik Sudan: Dua rakyat Malaysia berjaya dipindahkan ke lokasi selamat

Ab Rauf bakal menjadi Ketua Menteri Melaka?

Proses undi Parlimen Padang Serai, DUN Tioman bermula 8 pagi

“Siasatan dijalankan mengikut Seksyen 186 Kanun Keseksaan kerana menghalang tugas polis, Seksyen 14 Akta Kesalahan-Kesalahan Kecil dan Seksyen 9 Akta Perhimpunanan Aman 2012.

“Siasatan lanjut mendapati salah seorang daripada mereka pernah ditahan di Putrajaya dua minggu lalu kerana mengedarkan risalah mengenai ajaran itu di Masjid Putrajaya,” katanya dalam sidang media di Ibu Pejabat Kontinjen Kuala Lumpur hari ini.

Katanya, kesemua suspek direman sehari sebelum dibebaskan dengan jaminan polis.

“Setakat ini kita sudah merakam keterangan 11 saksi berkait kes ini dan kertas siasatan akan dilengkapkan sebelum dirujuk ke Timbalan Pendakwa Raya untuk arahan lanjut.

“Polis turut difahamkan Jabatan Agama Islam Wilayah Persekutuan (JAWI) juga sedang menjalankan siasatan ke atas kumpulan ajaran berkenaan,” katanya.

Terdahulu tular satu satu video berdurasi 48 saat dimuat naik pengguna TikTok memaparkan beberapa lelaki memegang plakad menyokong LGBTQ di hadapan pusat beli belah Sogo.

Antara mesej terpampang di plakad berkenaan adalah ‘Gay people are not criminals and being gay is not a crime’ bermaksud golongan gay bukan penjenayah dan menjadi gay bukan satu jenayah.


Sanusi calon tunggal MB Kedah

0

BANGI, Isnin – PAS Kedah membuat keputusan hanya Datuk Seri Muhammad Sanusi Md Nor yang akan menjadi calon Perikatan Nasional (PN) untuk jawatan Menteri Besar bagi negeri itu.

Pesuruhjaya PAS, Datuk Ahmad Yahya berkata, setakat hari kedua kempen Pilihan Raya Umum Dewan Undangan Negeri ke-15 di negeri itu, tiada calon kedua selain Muhammad Sanusi.

“Setakat ini kami letakkan dia (Muhammad Sanusi) adalah calon utama, tidak ada calon kedua untuk PAS Kedah.

“Tapi kami faham, kami menghormati sistem untuk lantikan dan sebagainya sudah tentu PN Kedah akan mengangkat cadangan ini kepada PAS Pusat dan dipersembahkan kepada Sultan Kedah,” katanya kepada media selepas menghadiri siri ceramah mega PN DUN Gurun di Dataran Caltex, Pewaja Steel, malam tadi.

Artikel berkaitan

Pengedar dadah maut ditembak selepas merempuh polis

Dewan IKIM runtuh, 6 cedera

Penyertaan KJ beri kelebihan kepada PN

Tragedi Batang Kali: Operasi SAR ditangguh sementara akibat hujan lebat

Penyiasat dedah penemuan baharu MH17 pada 8 Februari ini

Hadir sama Ahli Parlimen Jerai, Sabri Azit dan calon PN bagi DUN Gurun, Baddrol Bakhtiar.

Bagaimanapun, Ahmad berkata, keputusan itu adalah berdasarkan kepada sudut politik yang digambarkan oleh PAS Kedah.

“Adab, susun atur dan proses itu akan diikut sebagaimana yang dituntut.

“Cuma dari sudut politik, kami tegaskan itulah (Muhammad Sanusi) satu-satunya calon kita,” katanya lagi.

Sebelum ini, Muhammad Sanusi berkata, beliau belum pasti sama ada kekal sebagai Menteri Besar Kedah atau jawatan itu bakal digantikan dengan wakil rakyat lain. – MALAYSIAGAZETTE.


Syahir tolak pelawaan Rafizi berdebat, ikut jejak ‘senior’

0

BANGI, Isnin – Ahli Parlimen Bachok, Mohd Syahir Che Sulaiman mengambil keputusan mengikut jejak Menteri Besar, Datuk Seri Muhammad Sanusi Md Noor berhubung pelawaan debat daripada Timbalan Presiden PKR, Rafizi Ramli.

Mohd Syahir yang juga Penolong Setiausaha Agung PAS berkata, beliau sudah menerima e-mel daripada pejabat Menteri Ekonomi.

“Mengenai jemputan debat, saya sudah menerima e-mel daripada Pejabat Menteri Ekonomi dan saya juga sudah memberikan jawapan.

Artikel berkaitan

Keputusan PAU 2002 takutkan orang muda sertai UMNO

Kos RM150 Juta Patut Disalurkan Pada Golongan Memerlukan – Pakar

Dicalon Speaker Parlimen, ADUN Gurun letak jawatan

73 Pelajar SBP Seri Puteri Positif COVID

Pemandu tersepit, tong gas bertaburan atas jalan di Jempol

“Dalam tempoh ini, saya menurut jejak ‘senior’ saya, iaitu YAB Sanusi,” katanya menerusi Facebook.

Semalam, Rafizi mencabar Mohd Syahir untuk berdebat dengannya mengenai hal ehwal ekonomi.

Cabaran itu diutarakan oleh Rafizi selepas bekas Menteri Kanan Antarabangsa dan Industri, Datuk Seri Mohamed Azmin Ali dan Menteri Besar Kedah, Datuk Seri Muhammad Sanusi Md Nor menolak berdebat dengannya.

Beliau akan menulis secara rasmi kepada Mohd Syahir dan akan menunggu untuk mendapatkan maklum balas.


Amirudin tawar lima tekad, 52 program untuk rakyat Selangor

0

BANGI, Selasa – Menteri Besar Selangor, Datuk Seri Amirudin Shari menawarkan Lima Tekad yang mempunyai 52 program bagi semua lapisan masyarakat Selangor sepanjang tempoh lima tahun akan datang bermula 13 Ogos ini.

Beliau yang juga calon Dewan Undangan Negeri (DUN) Sungai Tua memaklumkan tawaran itu semasa pelancaran Tawaran Kita Selangor: Lima Tekad untuk Lima Tahun di Dewan Raja Muda Musa, Shah Alam malam tadi.

“Lima Tekad, 52 tawaran ini akan segera kita laksanakan dengan mandat rakyat Selangor dalam PRN pada 12 Ogos ini.

“Ini tekad kita untuk rakyat Selangor sepanjang lima tahun akan datang. Ini adalah janji dari semua calon PH-BN Selangor dan seluruh pasukan kita untuk membawa Selangor sebagai negeri stabil, maju, aman, harmoni dan menjadi juara di Malaysia serta Asia Tenggara,” katanya.

Artikel berkaitan

SPRM siasat bekas PM, menantu berkaitan kontrak kerajaan

Mustahil hari raya disambut pada Jumaat

Pertembungan Shahrizat-Noraini, apakah jawatan Ketua Wanita milik orang lama?

Etnik Rohingnya paling ramai mohon suaka di Malaysia

TM dedah punca tak perbaharui konsesi Menara KL

Tambah Amiruddin, program yang direncanakan itu adalah untuk kestabilan serta kemakmuran Selangor menerusi tekad kerajaan negeri untuk lima tahun kegemilangan Selangor.

Lima Tekad, 52 tawaran itu terdiri daripada Tekad 1 : Ekonomi unggul dan pendidikan berkualiti pemangkin peluang pekerjaan berpendapatan tinggi.

Tekad ke-2 pula mengambil kepentingan agama sebagai Cahaya dan inspirasi kehidupan bermaruah di Selangor antaranya subsidi tambang dan kos mengerjakan haji RM2,000 kepada RM3,000 jemaah muassasah yang kali pertama menunaikan rukun Islam kelima itu selain bantuan dalam aspek pendidikan kepada sekolah tahfiz dan sekolah agama.

Manakala Tekad 3 : Perkhidmatan kerajaan yang cekap dan efisen dengan mendigitalkan sepenuhnya perkhidmatan kerajaan untuk memudahkan urusan individu, syarikat dan agensi di Selangor.

Tekad 4 : Pembangunan mampan, selesa dan berdaya huni dengan tawaran kediaman “Kita Selangor” berjumlah 200,000 unit lengkap dengan tiga bilik tidur dan dua bilik air serta fasiliti selesa berharga RM250,000 ke bawah bagi warga Selangor serta pembiayaan kewangan dengan institusi perbankan.

Tekad 5 pula Selangor negeri penyayang yang membela kepentingan rakyat dengan mengembangkan 46 program Iltizam Selangor Penyayang kepada sasaran 60 program dan meningkatkan usaha pemberdayaan rakyat.


Debat ekonomi Rafizi, Syahir pada 9 Ogos

0

BANGI, Selasa – Debat antara Menteri Ekonomi, Rafizi Ramli dan Ahli Parlimen Bachok, Mohd Syahir Sulaiman akan berlangsung pada 9 Ogos ini.

Rafizi yang juga Timbalan Presiden PKR berkata, Mohd Syahir menarik balik penolakan untuk berdebat berkaitan ekonomi dengan beliau sebelum ini.

“Saya telah dimaklumkan bahawa saudara Syahir telah menerima semula jemputan saya untuk berdebat setelah mendapat keizinan pimpinan beliau. Saya ucapkan terima kasih.

“Platform debat adalah peluang bagi parti-parti membentangkan idea dan tawaran kepada rakyat.

Artikel berkaitan

Syukuri nikmat kebebasan beragama, ambil iktibar musibah di Palestin – Agong

3 laluan kontra atasi kesesakan jalan di ibu negara

Lembaga Disiplin UMNO panggil Jamal

Selangor Benarkan Solat Jemaah dirapatkan bermula 1 April

Sanusi tuntut bukti dakwaan Perdana Menteri susulan dana parti

“Maklumat lanjut debat akan dimaklumkan tetapi tarikh setakat ini adalah 9 Ogos 2023,” katanya dalam kenyataan ringkas di media sosial.

Sebelum ini, Setiausaha Politik kepada Presiden PAS, Tan Sri Abdul Hadi Awang itu dilaporkan menolak tawaran untuk berdebat mengenai ekonomi negara dengan Rafizi.

Pemilik Ijazah Sarjana Muda Kelas Pertama Universiti Islam Antarabangsa Malaysia itu menjadi ‘sasaran’ Rafizi selepas jemputan debat ditolak oleh bekas Menteri Kanan Antarabangsa dan Industri, Datuk Seri Mohamed Azmin Ali dan Menteri Besar Kedah, Datuk Seri Muhammad Sanusi Md Nor.


Isu kalimah ALLAH: Saifuddin dakwa Muhyiddin tidak hormati nasihat Majlis Raja-Raja

0

BANGI, Selasa – Pengerusi Perikatan Nasional (PN), Tan Sri Muhyiddin Yasin didakwa menyentuh isu 3R (agama, bangsa, raja) dalam ceramah pilihan raya di Kapar, Klang pada malam Ahad.

Menteri Dalam Negeri, Datuk Seri Saifuddin Nasution Ismail menyifatkan Muhyiddin tidak menghormati nasihat majlis Raja-raja Melayu yang mahu isu kalimah Allah tidak lagi dipolitikkan.

Jelas Saifuddin, sikap Muhyiddin yang masih memainkan sentimen keagamaan biarpun dinasihat Majlis Raja-Raja menunjukkan pemimpin itu sanggup melakukan apa sahaja demi kelangsungan politik.

“Kabinet telah buat keputusan, kita akan angkat beberapa cadangan untuk adakan satu arahan pentadbiran baharu dikemukakan kepada Majlis Kebangsaan Hal Ehwal Islam (MKI) dipengerusikan Sultan Selangor.

Artikel berkaitan

MHO nafi cetus kekacauan, fokus bantu pihak tertindas di Sabah

Pemeriksaan kenderaan tidak lagi eksklusif kepada Puspakom

Tabung Haji umum 3.10 peratus agihan keuntungan tahun 2022

Dr Muhammad Faiz letak jawatan Ahli Majlis Pimpinan Tertinggi BERSATU

Penganalisis Jangka Sentimen Pelabur Tidak Terjejas Jika PRU Negara Berjalan Progresif

“MKI kemudian bentangkan kepada mesyuarat Majlis Raja-Raja akan datang. Sehingga tempoh itu, tidak dibenarkan lagi mempolitikkan isu berkenaan,” katanya.

Terdahulu, Muhyiddin mendakwa isu kalimah Allah menggambarkan Kerajaan PH-BN kini diterajui bukan Islam selain mendakwa Perdana Menteri, Datuk Seri Anwar Ibrahim dipengerusikan DAP  susulan kerajaan tidak meneruskan rayuan di mahkamah berhubung kes kalimah Allah.

Mei lalu, media melaporkan KDN dan kerajaan Malaysia menarik balik rayuan terhadap keputusan Mahkamah Tinggi bahawa penganut Kristian boleh guna kalimah ALLAH dan tiga perkataan Arab, iaitu Baitullah, kaabah dan solat dalam penerbitan bahan agama mereka bagi tujuan pendidikan.

Notis pemberhentian rayuan semakan kehakiman itu difailkan Pejabat Peguam Negara di Pejabat Pendaftar Mahkamah Rayuan di Putrajaya pada 18 April lalu.

Selain itu, KDN dan kerajaan Malaysia tidak berniat untuk meneruskan rayuan difailkan pada 12 Mac 2021 dan memberhentikan keseluruhan rayuan tanpa sebarang perintah terhadap kos.

Pada 10 Mac 2021, Mahkamah Tinggi membenarkan permohonan semakan kehakiman Wanita Kristian, Jill Ireland Lawrence Bill yang memohon penrisytiharaan mengenai hak perlembagaan berhubung penggunaan kalimah Allah dalam penerbitan agama berkenaan.


Malaysia komited mahu al-Quran dilindungi, dihormati

0

BANGI, Selasa – Malaysia sebagai anggota Pertubuhan Kerjasama Islam (OIC)  terus komited mempromosikan penghormatan dan perlinduangan terhadap al-Quran serta memerangi sentimen Islamofobia yang semkin meningkat.

Timbalan Menteri Luar Negeri, Datuk Mohamad Alamin yang menyampaikan kenyataan itu semalam yang turut mengetuai delegasi Malaysia ke Sesi Luar Biasa ke-28 Majlis Menteri-menteri Luar Negeri (FM) negara-negara Anggota OIC mengenai Jenayah Berulangan Penghinaan dan Pembakaran Salinan Al-Mushaf Al-Sharif di Sweden dan Denmark.

Dalam perkembangan lain, Wisma Putra hari ni memaklumkan, agenda utama Sesi Luar Biasa yang diadakan secara maya itu adalah untuk membincnagkan insiden penghinaan kitab suci al-Quran yang berulang di Sweden dan Denmark.

“Timbalan Menteri menyampaikan kenyataan Malaysia, yang menekankan pentingnya mematuhi prinsip universal menghormati semua agama dan kitab suci mereka dan bagi semua pihak untuk bekerjasama dalam menangani isu Islamofobia demi menonjolkan imej sebenar Islam iaitu keamanan, kesederhanaan dan toleransi,” menurut kenyataan itu.

Artikel berkaitan

Saarani dedah PN cuba ‘beli’ ADUN BN selepas PRU15

19 orang maut dalam nahas bas di Bangladesh

Tujuh Ahli Parlimen ambil peluang tanding PRN

147 ketua Wanita UMNO bahagian tidak lagi menyokong Noraini

Bajet 2023 akan dibentangkan semula pada 24 Februari

Kejadian penghinaan dan pembakaran al-Quran yang berlaku di beberapa negara dikutuk sekeras-kerasnya oleh 32 buah negara selain menyeru kerajaan berkenaan untuk mengelak kejadian serupa berlaku pada masa hadapan.

Sesi itu juga menerima pakai Resolusi mengenai Jenayah Berulang Penghinaan dan Pembakaran Salinan Al-Mushaf Al-Sharif di Sweden dan Denmark.

Intipati utama resolusi itu turut menegaskan semua negara-negara anggota OIC mengutamakan agenda memerangi Islamofobia, dan memastikan agenda ini sentiasa diberi penekanan di platform antarabangsa, iaitu Perhimpunan Agung Pertubuhan Bangsa-Bangsa Bersatu dan Majlis Hak Asasi Manusia.

Menteri Luar Negeri Mauritania, Mohamed Salem Ould Merzoug telah mempengerusikan sesi perbincangan itu.

Pada 24 Julai, OIC mengkritik tindak balas Sweden dan Denmark terhadap penghinaan al-Quran yang berulang pada Isnin.

Sementara itu, pemimpin Sweden menyatakan bahawa kedua-dua negara sedang berbincang mengenai kemungkinan larangan atas tindakan sedemikian.

OIC pada Isnin mengadakan mesyuarat untuk membincangkan penghinaan Quran dan menyatakan “kekecewaan” terhadap respons Sweden dan Denmark.

Setiausaha Agung OIC, Hissein Brahim Taha, menyeru kedua-dua negara terbabit untuk mencegah penghinaan Quran dan “menyatakan kekecewaannya kerana tiada langkah-langkah diambil dalam hal ini sehingga kini,” menurut OIC.


Polis ambil keterangan wanita olah video manipulasi titah Sultan Perak

0

BANGI, Selasa – Polis Diraja Malaysia (PDRM) telah merakam keterangan seorang wanita berhubung olahan satu klip video membabitkan titah Sultan Perak Sultan Nazrin Shah untuk digunakan sebagai bahan kempen Pilihan Raya Umum Dewan Undangan Negeri ke-15.

Ketua Polis Negara, Tan Sri Razarudin Husain berkata, wanita berusia 46 tahun itu hadir di Balai Polis Cyberjaya pada jam 2.30 petang tadi.

Beliau berkata, PDRM menerima 24 laporan berhubung kes itu.

Terdahulu, tular klip video berdurasi dua minit 50 saat yang memetik sebahagian kecil titah baginda pada 2013 mengenai PAS.

Artikel berkaitan

Remaja lelaki hilang di Pantai Batu Layar ditemukan lemas

Mangsa kemalangan lawan arus ahli surau

Tak benar keluar KWSP, simpanan pencarum susut 50 peratus

Varian Baharu Panjangkan Jangka Masa Pandemik

Isu bebanan kerja guru akan dikaji MPPK

Orang Kaya Bendahara Seri Maharaja Tan Sri Dr Mohd Zahidi Zainuddin, dalam kenyataan semalam, memaklumkan video itu memetik sebahagian kecil titah Sultan Nazrin (yang ketika itu Pemangku Raja Perak) di Majlis Wacana Perpaduan Ummah bertemakan ‘Perpaduan Ummah; Harapan, Realiti dan Cabaran’ anjuran Dewan Bahasa dan Pustaka pada 19 Februari 2013.

Justeru, Mohd Zahidi berkata Pejabat Sultan Perak telah membuat laporan polis pada Sabtu lepas berhubung tindakan wanita itu. – BERNAMA


Polis buka kertas siasatan isu ceramah Fahmi di masjid

0

BANGI, Selasa – Polis Diraja Malaysia (PDRM) membuka kertas siasatan berhubung dakwaan ucapan berbaur politik Menteri Komunikasi dan Digital (KKD), Fahmi Fadzil di ruang solat utama Masjid Nurul Yaqin, Kampung Melayu Seri Kundang, Rawang pada Ahad.

Ketua Polis Selangor, Datuk Hussein Omar Khan berkata, pihaknya telah menerima rakaman ucapan Fahmi di lokasi kejadian.

Beliau berkata, pihak polis sedang meneliti ucapan tersebut dan akan memberi maklum balas dalam masa terdekat.

Artikel berkaitan

Penggantungan ini bukan satu pengakhiran – Hishammuddin

Beri Rakyat Lahir Selepas Merdeka Status Bumiputera – Kor Ming

Zahid Tidak Minta Annuar Musa Tandatangan SD

Mohd Shafiq tak puas hati, ambil tindakan undang-undang

Kes saman fitnah Nie Ching-Yazid ditangguh tahun depan

“Ucapan Yang Berhormat Fahmi di lokasi kejadian telah diterima dan akan diteliti sepenuhnya.

“Polis akan menyiasat kes ini di bawah Seksyen 500 Kanun Keseksaan dan Seksyen 233 Akta Komunikasi Multimedia,” katanya dalam sidang akhbar pada Selasa.

Beliau berkata demikian selepas menyaksikan majlis perbarisan ulang tahun ketujuh polis bantuan Sime Darby Property Berhad (SDPB) di padang kawad Universiti Putra Malaysia (UPM), dekat sini.

Hadir sama Pengarah Urusan Kumpulan SDPB, Datuk Azmir Merican; Timbalan Ketua Polis Selangor, Datuk Sasikaladevi; Timbalan Naib Canselor (Jaringan Industri dan Masyarakat UPM, Prof Dr Hang Tuah Baharudin serta Presiden Persatuan Polis Bantuan Malaysia, Mohd Razali Abd Aziz.

Sementara itu, mengulas lanjut berhubung proses berkempen sempena Pilihan Raya Umum Dewan Undangan Negeri ke-15 di Selangor, Hussein berkata, sebanyak 16 laporan polis telah terima setakat ini.


Polis Negeri Sembilan terima 83 laporan melibatkan PRN sejak penamaan calon

0

BANGI, Selasa – Sebanyak 83 laporan diterima Polis Negeri Sembilan membabitkan kes yang berlaku melibatkan Pilihan Raya Negeri (PRN) ke-15 bermula Sabtu lalu.

Ketua Polis Negeri Sembilan, Datuk Ahmad Dzaffir Mohd Yussof berkata, kes berkenaan berkaitan ceramah atau aktiviti kempen tanpa mendapat permit dari polis serta satu kes merosakkan poster di daerah Jempol.

Katanya, pihak polis setakat ini tidak menegsan mana-mana individu atau calon memainkan isu 3R (bangsa, agama dan raja) semasa ceramah dijalankan sepanjang tempoh kempen.

“Kami ingatkan semua pihak yang berkempen untuk tidak memainkan isu 3R, sekiranya tiada pihak tampil membuat laporan berkaitan isu 3R yang dimainkan, kami sendiri yang akan membuat laporan kerana kami memantau setiap perjalanan kempen sepanjang tempoh yang ditetapkan.

Artikel berkaitan

AGENDA NASIONAL BANTU KELUARGA MALAYSIA HADAPI FASA ENDEMIK

Kenaikan Harga Sayur Sehingga 100 Peratus, Namun Dijangka Bersifat Sementara

Fokus kukuh golongan wanita, bukan angkat budaya songsang

Dong Zong Desak Kerajaan Percepatkan Peruntukan

Amirudin kekal jawatan Menteri Besar Selangor

“Semua ceramah dipantau serta berjalan dengan baik. Tiada isu kacau ganggu dan pemantauan yang dilakukan ini termasuklah daripada segi media sosial selain pemantauan secara fizikal,” katanya.

Dalam perkembangan lain Ahmad Dzaffir berkata punca kemalangan jalan raya membabitkan calon Barisan Nasional (BN) bagi kerusi Dewan Undangan Negeri (DUN) Jeram Padang, Datuk Mohd. Zaidy Abdul Kadir awal pagi semalam masih lagi dalam siasatan.

Ujarnya, pembantu Mohd. Zaidy iaitu Muhammad Khairul Ahnaf Baharom, 36, yang mengalami kecederaan parah dalam kemalangan itu masih dirawat di Hospital Tuanku Ampuan Najihah (HTAN), Kuala Pilah.


Agong seru pemimpin, rakyat teladani Tun Dr. Ismail

0

BANGI, Rabu -Seluruh rakyat khususnya pemimpin di negara ini diseru menghayati dan meneladani ketokohan dan jasa negarawan, Tun Dr. Ismail Abdul Rahman dalam membangunkan negara.

Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah menyifatkan Allahyarham sebagai negarawan yang tiada galang ganti.

Menerusi Datuk Pengelola Bijaya Diraja Istana Negara, Mejar Jeneral Datuk Zahari Mohd Ariffin, Al-Sultan Abdullah menyifatkan Allahyarham sebagai antara tokoh dan figura utama perpaduan negara.

Titah baginda, Allahyarham telah memainkan peranan yang amat penting dalam mengukuhkan keharmonian masyarakat berbilang kaum dan agama terutamanya pasca rusuhan dan pasca perbalahan kaum pada 1969.

Artikel berkaitan

Pembahagian kerusi PH, BN selepas DUN bubar

Kerjasama UMNO & PAS Tidak Kesampaian – Tuan Ibrahim

Himpunan LGBT: Lapan lelaki disyaki pengikut ajaran sesat

34 Ladang Khinzir Ditutup, Gagal Penuhi Syarat Pelesenan

‘Bila saya jadi PM, saya tak mahu zalim, nafikan hak rakyat…’- Anwar

“Seri Paduka Baginda bertitah, Allahyarham sepanjang perkhidmatan sebagai Timbalan Perdana Menteri dan anggota Jemaah Kabinet Negara juga telah mempamerkan sifat-sifat insan unggul yang berhemah tinggi, berintegriti dan sentiasa bersedia untuk menyumbang demi negara.

“Justeru, Seri Paduka Baginda menzahirkan setinggi harapan agar jasa dan pengorbanan Allahyarham bukan sahaja menjadi sumber inspirasi dan teladan kepada seluruh rakyat Malaysia malah wajib dicontohi oleh para pemimpin masyarakat dan politik demi kemakmuran dan kesejahteraan negara yang tercinta,” katanya dalam kenyataan.

Dalam pada itu, Seri Paduka Baginda mendoakan agar roh Allahyarham dicucuri Rahmat oleh Allah dan ditempatkan dalam kalangan mereka yang beriman dan para solihin.

Seri Paduka Baginda turut menzahirkan rasa sukacita dan menyambut baik inisiatif kerajaan mengadakan Hari Memperingati Negarawan bagi memperingati jasa dan bakti Allahyarham sempena sambutan Bulan Kebangsaan tahun ini.

“Seri Paduka Baginda turut bertitah, selain memperingati jasa dan memberi penghormatan, inisiatif tersebut juga dapat memupuk dan menaikkan lagi semangat patriotik dalam kalangan rakyat, khususnya generasi muda, agar kita tidak lupa dan mempersia-siakan pengorbanan negarawan seperti Allahyarham Tun Dr. Ismail.

“Bersempena sambutan Bulan Kebangsaan tahun ini, Seri Paduka Baginda turut mengajak seluruh rakyat untuk bersama mendoakan agar Malaysia terus dilimpahi kemakmuran, kesejahteraan dan perpaduan yang berkekalan serta dilindungi daripada sebarang bentuk musibah dan bencana,” katanya.


KJP diminta semak, kemas kini data tanah persekutuan

0

PUTRAJAYA, Khamis – Ketua Setiausaha Negara, Tan Sri Mohd Zuki Ali mengarahkan Kementerian/Jabatan Pengguna (KJP) menyemak dan mengemas kini data tanah Persekutuan yang berada di kawalan masing-masing serta mempercepatkan proses pembangunan yang dirancang.

KJP yang terletak di bawah Jabatan Ketua Pengarah Tanah dan Galian Persekutuan (JKPTG) antara lain memainkan peranan memastikan tanah di bawah kawalannya diuruskan dengan baik dan dioptimumkan penggunaannya.

Berucap merasmikan Persidangan Tanah Persekutuan sempena Hari Tanah Negara ketujuh di Putrajaya hari ini, beliau berkata, ia adalah selaras dengan dasar Hala Tuju Baharu Pengurusan Tanah Persekutuan 2021-2030 yang menetapkan agar tempoh pegangan tanah Persekutuan oleh KJP dihadkan kepada lima tahun sahaja dengan tempoh rayuan selama dua tahun yang akan dipertimbangkan mengikut justifikasi.

“Bagi tanah Persekutuan yang tidak dibangunkan, KJP hendaklah berunding dengan Pesuruhjaya Tanah Persekutuan (PTP) berhubung kaedah yang terbaik bagi memaksimumkan pulangan hasil kepada Kerajaan Persekutuan.

Artikel berkaitan

4,726 Miskin Tegar Di Johor, Melayu Paling Tinggi

Banjir : Masjid utama Johor jadi Pusat Pemindahan Tambahan

MH17 : Ukraine – Russia bertemu muka buat pertama kali depan hakim ICJ

Anwar beri bayangan kluster mahkamah masih berpeluang sertai Kabinet

Omicron Makin Hampiri Malaysia – KKM

Dalam hal ini, kaedah seperti pajakan dan sewaan boleh dipertimbangkan. Sekiranya tanah tersebut tidak lagi diperlukan, kaedah tukar guna kepada KJP lain atau dilupus menerusi serahan balik kepada Pihak Berkuasa Negeri boleh dikaji serta dikemukakan kepada pihak Jawatankuasa Khas Pembangunan dan Kegunaan Tanah Persekutuan (JKPKTP),” katanya.

Statistik JKPTG pada 2021 menunjukkan sebanyak 1,444 lot tanah Persekutuan berkeluasan lebih 9,399.09 hektar yang belum atau tidak dibangunkan untuk tempoh lima tahun atau lebih mulai tarikh pemilikan tanah.

Menurut Mohd Zuki, ia termasuk tanah yang telah diperoleh melebihi tempoh 20 tahun yang dibiarkan kosong dan tiada pembangunan dilaksanakan, sekali gus mengakibatkan kerugian kepada kerajaan dari segi ekonomi dan sosial.

Beliau berkata JKPTG dan Kementerian Sumber Asli, Alam Sekitar dan Perubahan Iklim (NRECC) sedang giat melaksanakan peluasan Sistem e-Tanah ke seluruh negeri di Semenanjung Malaysia dan tiga Wilayah Persekutuan.

“Pada masa ini terdapat empat negeri yang telah melaksanakan e-Tanah iaitu Kuala Lumpur, Labuan, Putrajaya, dan Perak. Saya berharap sistem ini segera diperluaskan dengan mengambil kira impak yang bakal dirasai rakyat,” katanya.

Selain itu, katanya pindaan juga sedang dibuat terhadap Kanun Tanah Negara (KTN) bagi memastikan lebih banyak urusan berkaitan tanah seperti pengisian borang berkanun, carian maklumat tanah dan penyerahan borang ke pejabat tanah dapat dilaksanakan secara dalam talian.

Sebagai langkah integrasi data, Mohd Zuki turut mengalu-alukan penjenamaan semula Sistem MyeTaPP JKPTG kepada Sistem MyLAND yang bakal dilancarkan Oktober depan.

Sistem MyLAND akan menjadi tunjang utama kepada pengurusan tanah Persekutuan dan pusaka kecil yang pantas, tepat dan berintegriti dan akan diintegrasikan dengan sistem utama lain antaranya Jabatan Penilaian dan Perkhidmatan Harta (JPPH), Jabatan Pendaftaran Negara (JPN) dan Suruhanjaya Syarikat Malaysia (SSM).

MyeTaPP merupakan platform bagi orang awam memohon pembahagian pusaka kecil dan urusan lain berkaitan pengambilan tanah.

Hari Tanah Negara disambut pada 27 Julai setiap tahun dan tema sambutan tahun ini adalah “Pentadbiran Tanah Pemacu Kemakmuran Malaysia MADANI”.

Persidangan Tanah Persekutuan itu diadakan buat julung kali sebagai platform libat urus dan komunikasi dua hala antara KJP dan PTP serta pihak berkepentingan lain. – BERNAMA


PRK Parlimen Pulai, DUN Simpang Jeram pada 9 September

0

BANGI, Khamis – Suruhanjaya Pilihan Raya (SPR) menetapkan hari pengundian Pilihan Raya Kecil (PRK) bagi kerusi Parlimen Pulai dan Dewan Undangan Negeri (DUN) Simpang Jeram, Johor pada 9 September depan.

Pengerusi SPR, Tan Sri Abdul Ghani Salleh berkata, tarikh penamaan calon serta pengundian awal bagi kedua-dua kerusi berkenaan ialah masing-masing pada 26 Ogos dan 5 September.

Beliau berkata demikian pada sidang media selepas mempengerusikan mesyuarat khas di Menara SPR di Putrajaya bagi membincangkan tarikh-tarikh penting berkaitan PRK berkenaan.

Mesyuarat itu diadakan berikutan kekosongan luar jangka kerusi Parlimen P161 Pulai dan DUN N13 Simpang Jeram berikutan kematian penyandangnya, Datuk Seri Salahuddin Ayub pada 23 Julai lalu.

Artikel berkaitan

Imigresen tahan 61 warga asing dalam serbuan perkampungan haram

Tidak Rasmi : Dr Akmal Salleh, Ketua Pemuda yang baharu

Sanusi perlu taubat nasuha – Ahmad Zahid

AADK sasar 75 peratus penagih tidak berulang

Guna SOSMA, POTA kekang Millah Abraham – MAIS

Salahuddin, 61, yang juga Menteri Perdagangan Dalam Negeri dan Kos Sara Hidup meninggal dunia di Hospital Sultanah Bahiyah di Alor Setar, Kedah pada jam 9.23 malam selepas ditidurkan selepas menjalani pembedahan akibat pendarahan otak.


Sultan Brunei diberi sambutan negara

0

BANGI, Khamis – Sultan Brunei, Sultan Hassanal Bolkiah diberi sambutan negara di Istana Negara hari ini sempena lawatan ke Malaysia selama tiga hari bermula semalam.

Keberangkatan tiba Sultan Hassanal Bolkiah pada jam 11 pagi diiringi Raja Isteri Pengiran Anak Saleha disambut Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah dan Raja Permaisuri Agong Tunku Azizah Aminah Maimunah Iskandariah.

Turut hadir, Perdana Menteri, Datuk Seri Anwar Ibrahim bersama isteri, Datuk Seri Dr Wan Azizah Wan Ismail; Timbalan Perdana Menteri, Datuk Seri Fadillah Yusof serta menteri Kabinet.

Artikel berkaitan

Elaun guru KAFA dibayar secara tunggakan bermula Januari

Kalimah Allah: Noh Omar sokong kenyataan MAIS

UNI-MLC gesa kerajaan lindungi kepentingan jangka panjang pencarum KWSP

Seorang Jemaah Umrah Dari Melaka Dijangkiti Omicron

Amaran Hujan Lebat Sehingga Selasa

Istiadat sambutan di padang kawad itu dimulakan dengan nyanyian lagu kebangsaan Brunei dan Malaysia oleh Pancaragam Pusat Rejimen Askar Melayu Diraja, disusuli tembakan meriam 21 das.

Sultan Brunei kemudian berkenan memeriksa kawalan kehormat membabitkan empat pegawai dan 103 anggota daripada Batalion Pertama Rejimen Askar Melayu Diraja.

Sultan Brunei bersama Al-Sultan Abdullah kemudian berkenan menanam pokok simpor (Dillenia Suffroticosa) di halaman istana, dengan disaksikan Raja Isteri Pengiran Anak Saleha, Tunku Azizah, Anwar dan Dr Wan Azizah.

Selepas istiadat itu, kedua-dua pemimpin turut mengadakan pertemuan di Dewan Seri Maharaja yang antara lain menyentuh berkenaan hubungan dua hala yang erat terjalin sekian lama antara Malaysia dan Brunei.

Sultan Brunei juga diraikan dan diberi penghormatan pada Majlis Jamuan Negara yang turut menyaksikan keberangkatan Yang di-Pertuan Agong dan Raja Permaisuri Agong ke majlis itu.

Sultan Brunei seterusnya dijadual mengadakan pertemuan dengan Perdana Menteri di Kompleks Seri Perdana, Putrajaya petang ini dan menyaksikan pemeteraian beberapa instrumen dua hala antara Malaysia-Brunei.

Sebelum mengakhiri lawatannya ke Malaysia pada Jumaat, Sultan Brunei juga dijangka berangkat ke Majlis Makan Malam yang dihoskan Perdana Menteri di Malaysian Petroleum Club, Menara Berkembar Petronas malam ini.

Pada 2019, Al-Sultan Abdullah mengadakan lawatan negara ke Brunei selama tiga hari bertujuan mengukuhkan lagi hubungan diraja antara kedua-dua negara yang terjalin sejak sekian lama.

Brunei adalah negara pertama yang dikunjungi Al-Sultan Abdullah selepas ditabalkan secara rasmi sebagai Yang di-Pertuan Agong ke-16.

Pada 2022, Brunei menjadi rakan dagangan ke-26 terbesar Malaysia dan keenam terbesar dalam ASEAN dengan jumlah perdagangan berjumlah RM13.22 bilion (AS$2.98 bilion), peningkatan 68.4 peratus berbanding nilai yang dicatatkan pada 2021. – BERNAMA


Suspek bakar isteri ditahan di Nibong Tebal

0

BANGI, Khamis – Pekerja ladang yang melarikan diri selepas membakar isterinya sehingga parah di kawasan perumahan ladang kelapa sawit di Tasek Gelugor pada Isnin lalu ditahan polis.

Suspek berusia 36 tahun itu ditahan di sebuah rumah di Jalan Bukit Panchor, Nibong Tebal kira-kira jam 1 tengah hari tadi.

Difahamkan, suspek menyembunyikan diri di rumah abangnya selepas menyedari diburu polis susulan membakar isterinya menggunakan petrol.

Ketua Polis Daerah Seberang Perai Utara, Asisten Komisioner Mohd Asri Shafie mengesahkan tangkapan tersebut.

Artikel berkaitan

Inflasi Naik Mendadak Jika Subsidi Minyak Diganti

Ahli politik tak perlu campur keputusan perolehan aset tentera

Buruh dijel 6 bulan, hantaran jelik isu perkauman, hina Agong

Malaysia perlu tekan PBB, OIC henti kekejaman Israel

POLIS SELANGOR HULUR BANTUAN MEMBERSIHKAN KEDIAMAN MANGSA BANJIR

“Suspek akan dibawa ke Mahkamah Butterworth esok pagi untuk mendapatkan perintah reman,” katanya.

Media melaporkan, seorang lelaki bertindak membakar isterinya dalam kejadian di kawasan perumahan ladang kelapa sawit di Tasek Gelugor hanya kerana perselisihan faham membabitkan keluarga.

Kejadian pada jam 9.30 malam mengakibatkan mangsa berusia 35 tahun itu melecur 27 peratus pada anggota badan.

Mangsa kini dilaporkan berada keadaan kritikal di Hospital Pulau Pinang. – MALAYSIAGAZETTE


Ahmad Zahid akan terkesan jika PN menang pilihan raya di enam negeri

0

BANGI, Jumaat – Perikatan Nasional (PN) dijangka mampu memberi impak kepada UMNO sekiranya berjaya memenangi pilihan raya di enam negeri, meskipun digembar-gemburkan tidak boleh memberi sebarang kesan kepada Kerajaan Persekutuan.

Ahli Jawatankuasa (AJK) PAS Bahagian Seremban, Zool Amali Hussin berkata, kepimpinan UMNO akan mendesak presiden mereka, Datuk Seri Dr Ahmad Zahid Hamidi untuk meletak jawatan sekiranya PN berjaya meraih kemenangan pada 12 Ogos ini.

“Walaupun pilihan raya di enam negeri ini PN menang dan Kerajaan Pusat tidak tergugat sekalipun, tapi ia ada satu impak yang besar kepada kerajaan sebenarnya.

“Bahkan melibatkan kepimpinan UMNO itu sendiri. Jika semua negeri itu PN menang dan UMNO kalah sudah tentulah pemimpin-pemimpin UMNO akan mendesak presiden meletak jawatan,” katanya.

Artikel berkaitan

Tindakan Muda tanding solo PRN sia-sia – Tun M

Jangan sokong dan beli produk dijual warga asing – DBKL

Elak Kepentingan Yang Bercanggah Dengan Tugasan Hakiki

Sultan Kedah seru kerajaan sokong Projek KXP

Bekalan Minyak Masak Subsidi Dijangka Pulih Beberapa Hari Lagi – KPDNHEP

Sementara itu, Zool yang juga bekas Ketua Pergerakan Pemuda UMNO Bahagian Seremban mendakwa, rata-rata ahli UMNO kecewa apabila Ahmad Zahid bekerjasama dengan DAP.

“Sekarang ini apa yang saya nampak hasil kita jumpa orang ramai di kawasan saya sendiri, Lenggeng, rata-rata walaupun mereka ini masih dalam UMNO tapi semua sudah kecewa.

“Mereka juga tidak sabar menunggu PRN kerana nak ubah kerajaan Negeri Sembilan ini,” dakwanya.

Terdahulu, Suruhanjaya Pilihan Raya (SPR) menetapkan 12 Ogos ini sebagai hari pengundian bagi pilihan raya diadakan serentak membabitkan enam negeri iaitu Selangor, Negeri Sembilan, Pulau Pinang, Kedah, Kelantan serta Terengganu.


Mesyuarat khas namakan calon PRK Pulai, Simpang Jeram minggu depan

0

BANGI, Jumaat – AMANAH Johor akan mengadakan mesyuarat khas sebelum 10 Ogos ini untuk menamakan calon bagi Pilihan Raya Kecil (PRK) Parlimen Pulai dan Dewan Undangan Negeri (DUN) Simpang Jeram.

Timbalan Pengerusi Pakatan Harapan (PH) Johor, Aminolhuda Hassan berkata, pengurusan AMANAH negeri telah mengadakan mesyuarat sebelum ini dan meminta pimpinan Pulai dan Bakri untuk mengemukakan senarai calon mereka.

“Senarai nama calon akan dihantar kepada AMANAH Nasional selepas itu. Keutamaan adalah calon pemimpin Johor dan mestilah daripada kalangan pimpinan yang terbaik di peringkat kawasan atau negeri.

“Selain itu, mestilah berintegriti, mudah didekati oleh rakyat dan berjiwa rakyat serta mampu meneruskan agenda Rahmah peninggalan Allahyarham Datuk Seri Salahuddin Ayub,” katanya.

Artikel berkaitan

Kalimah Allah: Kabinet persembah cadangan kepada Majlis Raja-Raja

Poster Desak Zahid Letak Jawatan Di Gantung Di Melaka

PN jumpa Anwar bincang isu agihan peruntukan pembangkang

Penjawat awam, Menteri Kabinet tipu isytihar harta wajar letak jawatan – MCW

Ayob Khan terajui Jabatan Siasatan Jenayah mulai 16 April

Aminolhuda yang juga Pengerusi AMANAH Johor berkata, beliau yakin kedua-dua kerusi tersebut kekal milik parti itu berdasarkan prestasi baik Salahuddin sebagai wakil rakyat.

“Selain Allahyarham yang sering turun ke lapangan, terdapat kakitangan pejabat Ahli Dewan Undangan Negeri Simpang Jeram dan Parlimen Pulai yang sangat komited mendekati rakyat serta membantu menyelesaikan masalah rakyat jika ada,” tambah Ahli Parlimen Sri Gading itu.

Beliau turut berterima kasih atas sokongan dan dukungan Presiden UMNO, Datuk Seri Dr Ahmad Zahid Hamidi yang memberi laluan kepada AMANAH kekal bertanding di kedua-dua kerusi berkenaan.

“Dari segi persiapan dan jentera parti, insya-Allah telah siap sedia dan saya yakin kerjasama daripada rakan-rakan Barisan Nasional Johor akan turut serta membantu memastikan kemenangan milik Kerajaan Madani,” katanya.

Suruhanjaya Pilihan Raya menetapkan penamaan calon bagi PRK Parlimen Pulai dan DUN Simpang Jeram pada 26 Ogos, manakala pengundian awal 5 September dan hari pengundian pada 9 September depan.

PRK bagi kerusi Parlimen Pulai dan DUN Simpang Jeram diadakan ekoran kekosongan luar jangka berikutan kematian Salahuddin yang juga Menteri Perdagangan Dalam Negeri dan Kos Sara Hidup pada 23 Julai lepas. – BERNAMA


Polis siasat isu kalimah Allah dibangkitkan dalam kempen

0

BANGI, Jumaat – Polis membuka kertas siasatan berhubung ucapan Tan Sri Muhyiddin Yassin dalam ceramah kempen politik pada Ahad lalu yang didakwa menyentuh mengenai isu kalimah Allah.

Jurucakap Media Pilihan Raya Umum Dewan Undangan Negeri ke-15 Ibu Pejabat Polis Kontinjen (IPK) Pulau Pinang, Senior Asisten Komisioner W Puspanathan berkata, kes itu sedang disiasat oleh Unit Siasatan Jenayah Terkelas (USJT) Bukit Aman.

“Pengadu berasakan kenyataan tersebut telah menyentuh isu 3R (agama, bangsa, raja) dan tidak sepatutnya dikeluarkan oleh bekas Perdana Menteri.

“Kes ini disiasat oleh Unit Siasatan Jenayah Terkelas Bukit Aman di bawah Seksyen 505 (C) Kanun Keseksaan serta Seksyen 233 Akta Komunikasi dan Multimedia (AKM) 1998,” katanya dalam sidang media di Georgetown hari ini.

Artikel berkaitan

Berapa ramai sokong Anwar tidak diketahui – Takiyuddin

Potong elaun Menteri bukan kurangkan elaun pembangunan Ahli Parlimen

Wan Rosdy angkat sumpah MB Pahang untuk penggal kedua

Muafakat Nasional Perjanjian Politik Terbaik – Nik Abduh

Relawan Muda ISMA-Yayasan Telekom kerjasama program kecemerlangan pendidikan

Difahamkan ucapan Muhyiddin itu dibuat di satu ceramah di Kapar seperti dilaporkan media tetapi aduan polis dibuat di Pulau Pinang.

Puspanathan berkata, secara keseluruhan pihaknya menerima lapan laporan berkaitan proses kempen pilihan raya dengan enam daripadanya membabitkan kesalahan merosakkan bendera dan kain rentang parti.

Beliau berkata, satu lagi kes adalah berkaitan fitnah calon Bebas menerusi platform TikTok dan disiasat di bawah Seksyen 233 AKM 1998 iaitu membabitkan penggunaan tidak wajar kemudahan atau perkhidmatan rangkaian.

“Setakat ini belum ada tangkapan dan bagi enam kes khianat merosakkan bendera dan kain rentang itu empat daripadanya dilapor berlaku di Seberang Perai Tengah dan masing-masing satu di Seberang Perai Utara dan Barat Daya,” katanya.

Puspanathan berkata, bagi tempoh 29 Julai sehingga semalam, pihak berkuasa melalui Ketua-Ketua Polis Daerah telah meluluskan 518 permit ceramah tanpa ada permohonan yang ditolak.

Diminta mengulas mengenai beberapa calon terutamanya Perikatan Nasional (PN) yang mendakwa berasa sedikit terganggu kerana perjalanan kempen mereka ‘diekori’, polis berkata, setakat ini polis tidak menerima aduan secara rasmi berhubung dakwaan itu. – BERITA HARIAN


Tun M ditahan di IJN kerana jangkitan

0

BANGI, Jumaat – Tun Dr Mahathir Mohamad dimasukkan ke Institut Jantung Negara (IJN) pada Selasa dan sedang dirawat kerana dipercayai mengalami jangkitan.

Sumber rapat kepada bekas Perdana Menteri itu memberitahu, keadaan Dr Mahathir tidak membimbangkan, bagaimanapun pihaknya masih menunggu kenyataan rasmi IJN.

Terdahulu tular di media sosial Dr Mahatir dikatakan kritikal dan sedang dirawat di IJN.

Bekas ahli Parlimen Langkawi itu pernah dimasukkan ke IJN selama 16 hari pada Januari 2022 kerana menjalani prosedur perubatan elektif.

Artikel berkaitan

Kerajaan bakal bangunkan pangkalan data untuk PMKS

Tanpa Arahan Pm, Azam Baki Undur Diri Atau Berehat – Penganalisis

KPDNHEP Akan Tarik Lesen Subsidi Pengilang Seludup Minyak Masak

Sungai Lui Kini “Dibanjiri” Sukarelawan

Penguasaan Bahasa Melayu Tonggak Perpaduan Negara

Tujuh bulan berselang, Dr Mahathir sekali lagi ditahan di IJN pada Ogos selepas disahkan positif Covid-19.


Batalkan PSI, Oh sedia tarik diri bertanding

0

BANGI, Sabtu –  Timbalan Presiden GERAKAN, Oh Tong Keong bersedia menarik diri daripada bertanding pada Pilihan Raya Negeri (PRN) Pulau Pinang, jika Ketua Menteri, Chow Kon Yeow membatalkan projek tambak laut di selatan perairan negeri itu (PSI).

Tong Keong yang juga calon Perikatan Nasional (PN) bagi kerusi Dewan Undangan Negeri (DUN) Pantai Jerejak berkata, pendirian itu selepas mengambil kira impak ke atas rakyat Pulau Pinang susulan pelaksanaan PSI.

Katanya, kesediaan itu antara lain dibuat selepas mempertimbangkan keengganan kerajaan Pulau Pinang membatalkan PSI, biarpun projek berkenaan menerima tentangan pelbagai pihak.

“Cabaran ini dilontarkan kepada Kon Yeow selepas Pengerusi DAP Pulau Pinang itu menyuarakan gesaan supaya GERAKAN keluar daripada PN sebagai simbolik membantah tindakan PAS kepada Datuk Dr Dominic Lau Hoe Chai yang ‘dihalau’ daripada ceramah anjuran PAS sebelum ini.

Artikel berkaitan

40 tahun kekal bersih rasuah, imej Singapura tercalar

Tiada pengeluaran KWSP demi kebaikan negara – Rafizi

Longgokan Sisa Kayu Berpunca Daripada Fenomena ‘Kepala Air’

Pemandu tersepit, tong gas bertaburan atas jalan di Jempol

Suspek 1MDB, Kee Kok Thiam mati mengejut akibat strok

“Saya akan tarik diri daripada menyertai PRN Pulau Pinang serta-merta, jika Kon Yeow rela membatalkan PSI,” katanya dalam kenyataan, hari ini.

Baru-baru ini, Kon Yeow yang juga Pengerusi Pakatan Harapan (PH) Pulau Pinang merangkap Pengerusi DAP negeri dilaporkan berkata, GERAKAN patut menarik diri daripada PRN jika masih bermaruah, sekali gus simbolik membantah tindakan PAS itu.

Gesaan itu menyusuli tindakan PAS dikatakan meminta Dominic meninggalkan Ceramah Mega PN Best di Sungai Dua, Tasek Gelugor.

Rentetan insiden itu, Tong Keong yang juga Pengerusi GERAKAN negeri dipetik berkata, semua Ahli Dewan Undangan Negeri (ADUN) dari parti itu akan berundur jika PN negeri mula mengamalkan ekstremisme selepas menang PRN Pulau Pinang nanti.

Sementara itu, Tong Keong menyifatkan gesaan Kon Yeow supaya parti itu keluar dari PN sebagai tidak logik, memandangkan rakan gabungannya iaitu PAS belum pun diberi mandat mentadbir Pulau Pinang.

“Ini tidak logik sama sekali kerana PAS masih belum memerintah di Pulau Pinang, tetapi Kon Yeow sudah mahu kami menarik diri untuk membantah PAS. Bantah apa?

“Namun, demi kepentingan rakyat di negeri ini, khasnya hak dan kebajikan penduduk di kawasan yang terjejas, jika Kon Yeow rela membatalkan PSI, saya akan tarik diri daripada PRN kali ini, serta-merta,” katanya. – Berita Harian


Kadar gaji graduan dibincang minggu depan

0

BANGI, Sabtu – Mesyuarat pertama bagi mengkaji keseluruhan skim perkhidmatan dan saraan penjawat awam minggu depan akan turut merangkumi perbincangan mengenai gaji graduan, menurut Perdana Menteri, Datuk Seri Anwar Ibrahim.

Beliau berkata, Ketua Setiausaha Negara, Tan Sri Mohd Zuki Ali telah menetapkan bahawa satu jawatankuasa akan bermesyuarat bagi membincangkan penyelarasan gaji minggu depan, yang dipengerusikan oleh Perdana Menteri.

“Semua perkara ini kita akan ambil kira. Umumnya, kadar upah dan gaji penjawat awam rendah, termasuk polis dan tentera, serta tentera yang tidak berpencen. Insya-Allah dengan keupayaan ekonomi, kita akan naikkan secara berperingkat.

“Secara tradisinya, jawatankuasa ini sepatutnya bermesyuarat 10 tahun sekali, tapi sekarang dah 12 tahun jawatankuasa ini tidak bermesyuarat,” katanya kepada pemberita di sini hari ini selepas ditanya pandangan beliau berkenaan gaji graduan yang kini dianggap merosot ke paras gaji minimum.

Artikel berkaitan

RM40,000 Elaun Pengerusi FGV Naik, Pengarah Dapat RM12,500 Sebulan

Terima kasih Anwar, PN akan menjadi pembangkang – Muhyiddin Yassin

KPWKM tidak kompromi kualiti makanan di PPS

Cecair vape dibenarkan tanpa sebarang kawalan?

KWSP umum dividen konvensional 5.35% , Syariah 4.75 % untuk 2022

Beliau ditemui selepas memberi ucapan perasmian di Persidangan Kebangsaan Ekonomi Malaysia ke-16 di Bukit Mertajam, Pulau Pinang hari ini.

Terdahulu, dalam ucapannya di majlis itu, Anwar berkata, kemajuan ekonomi negara dianggap tempang jika tidak mengambil kira keterangkuman masyarakat terutamanya mereka yang terpinggir.

“Sementara kita akui bahawa negara harus dipacu dengan mengambil kira kepentingan meritokrasi, tapi kita tidak boleh mengetepikan masyarakat yang tidak berkeupayaan untuk bersaing dalam keadaan adil,” katanya.

Dalam memberi contoh, katanya beliau merupakan antara kepimpinan di Asean yang awal mengusulkan agar Vietnam diterima sebagai sebahagian dari keluarga Asean melalui satu laporan kecil dan bebas (bukan mewakili kerajaan), One Southeast Asia, dan menggesa anggota Asean agar tidak tunduk kepada Amerika Syarikat yang pada ketika itu sangat meminggirkan Vietnam.

Tambahnya, sebaik beliau dilantik sebagai Timbalan Perdana Menteri pada tahun 1990-an, Anwar membawa satu delegasi perwakilan yang besar ke Vietnam untuk berbincang bersama mereka dan negara jiran itu membuka ruang kepada Malaysia untuk menubuhkan operasi perbankan di sana.

“Apabila saya berkunjung semula ke Vietnam bulan lepas, saya melihat pertumbuhan angka dan perubahan yang berlaku di sana jauh lebih baik dari kita dari segi perlaburan, kesenjangan, kadar kemiskinan. Dalam semua ukuran, mereka telah jauh tinggalkan kita,” katanya.

Selain itu, beliau turut meminta semua kementerian untuk tidak bekerja secara solo dan memanfaat kepakaran yang dimiliki oleh institusi pengajian tinggi (IPT) dan universiti negara agar satu sinergi boleh diwujudkan antara semua pihak berkenaan.

Beliau mengambil contoh bagaimana sinergi antara kerajaan dan kepakaran di universiti begitu aktif dilakukan dan menguntungkan negara China, sedangkan Malaysia masih lagi terikat dengan pendekatan lama.

“Jadi saya minta laporan terperinci supaya universiti berikan bidang-bidang tenaga akademik dan penyelidik untuk kita sesuaikan di jabatan atau kementerian mana, supaya ada sinergi dan dapat dimanfaatkan (oleh kerajaan).

“Andaiannya jika ini dapat dilakukan dalam tempoh segera, kita boleh pacu ekonomi dan mencapai pertumbuhan enam peratus dalam masa singkat selain pelaburan negara juga boleh bertambah di luar jangkaan,” katanya.

Turut hadir Ketua Menteri Pulau Pinang, Chow Kon Yeow dan Naib Canselor Universiti Kebangsaan Malaysia (UKM), Prof Datuk Dr. Mohd. Ekhwan Toriman.

Persidangan tahunan anjuran Fakulti Ekonomi dan Pengurusan (FEP), UKM bertemakan ‘Ketahanan dan Keterangkuman dalam Memacu Pemulihan Ekonomi di Era Ketidakpastian Geo-Politik’ itu disertai kira-kira 350 orang terdiri daripada kakitangan pentadbiran dan profesional dari sektor awam dan swasta.- BERNAMA


Kadar pengangguran akan turun lagi tahun depan

0

BANGI, Sabtu –  Datuk Seri Dr Ahmad Zahid Hamidi yakin kadar pengangguran negara akan turun lagi kepada 2.5 peratus pada suku pertama tahun depan.

Timbalan Perdana Menteri berkata keyakinan itu bersandarkan kepada usaha kerajaan membawa masuk pelabur asing berteknologi tinggi yang sekali gus meningkatkan peluang pekerjaan.

Katannya, kadar pengangguran negara pada suku pertama tahun ini mencatatkan 3.5 peratus berbanding 4.1 bagi tempoh sama tahun lalu.

“Berdasarkan (statistik) ini, saya yakin pada suku pertama tahun depan kadar pengangguran ini dapat turun lagi kepada 2.5 peratus.

Artikel berkaitan

Inspektor Sheila didakwa ugut, aibkan kehormatan

Demimu Ayah… gendong bapa sempurnakan tawaf

Zahid Akur Meskipun Keputusan Tidak Menyebelahinya

Jom Ziarah Gereja : Bercanggah Enakmen Ugama Bukan Islam Selangor 1988

Bekas Perdana Menteri Dimasukkan Ke IJN

“Apa yang dilakukan ini adalah kerana mendokong fikrah Perdana Menteri (Datuk Seri Anwar Ibrahim) untuk kita menoktahkan kemiskinan rakyat dengan mewujudkan peluang pekerjaan yang banyak termasuk kursus keusahawanan,” katanya.

Beliau berkata demikian ketika merasmikan Karnival Kerjaya MyFutureJobs bersama Majlis Hal Ehwal Wanita dan Keluarga UMNO (HAWA) di perkarangan Dewan Millenium, di Kepala Batas, Pulau Pinang, hari ini.

Hadir sama, Menteri Sumber Manusia, V Sivakumar dan Pengerusi HAWA, Tan Sri Shahrizat Abdul Jalil.

Ahmad Zahid dalam pada itu berkata pihak industri perlu lebih banyak membuka peluang pekerjaan kepada kaum wanita berikutan peratusan tenaga kerja bagi golongan itu dilihat masih rendah.

“Guna tenaga kerja wanita di alam pekerjaan ketika ini hanya 62.5 peratus dan berharap Kementerian Sumber Manusia (KSM) bersama HAWA dapat memperbanyakkan peluang pekerjaan kepada golongan ini, dimulai latihan-latihan keterampilan atau ‘skill training’ (latihan kemahiran).

“Kita sudah tubuh TVET (Latihan Teknikal dan Vokasional) untuk wanita.

“Saya minta sasaran untuk melatih 15,000 wanita ditingkatkan kepada 150,000 wanita seluruh negara untuk golongan ini diberi banyak peluang dalam industri pekerjaan yang tidak hanya bidang domestik tetapi turut berkaitan teknologi tinggi,” katanya.

Ahmad Zahid berkata portal MyFutureJobs amat dikenali dalam kalangan pencari kerja dan sudah tentunya lebih banyak peluang pekerjaan perlu ditawarkan.

Katanya, negara dijangka menerima lebih banyak pelaburan masa hadapan dan semestinya akan memberi manfaat kepada rakyat.

Berdasarkan data portal MyFutureJobs, sejak Januari 2020 hingga 21 Julai tahun ini, seramai 884,688 rakyat tempatan memperoleh pekerjaan menerusi perkhidmatan pekerjaan dikendalikan Pertubuhan Keselamatan Sosial (PERKESO).

Daripada jumlah itu, seramai 72,374 adalah pencari kerja di Pulau Pinang termasuk 32,711 wanita. – Berita Harian


Ketua The Ahmadi Religion larikan diri – sumber

0

BANGI, Sabtu – Mengelakkan dirinya ditangkap, Ketua ajaran sesat
The Ahmadi Religion of Light and Peace
 Malaysia telah melarikan diri ke luar negara.

Memetik portal samudera.com, lelaki itu melarikan diri sebelum perhimpunan sekumpulan pengikut ajaran itu di kompleks membeli -belah Sogo pada 29 Julai llau.

Kumpulan itu membawa kain rentang dan plakad menyatakan sokongan kepada amalan songsang LGBT selain mempertahankan hak mereka yang mengamalkan gaya hidup LGBT.

Ujar sumber berkenaan,  lelaki itu diberikan taraf
bishop
 sebagai ketua dan bertanggungjawab menyebarkan dakyah serta menguruskan pengikut mereka di negara ini. Bagaimanapun, siasatan mendapati, dia sudah melarikan diri ke luar negara sebelum insiden itu lagi.”

Laporan turut menyebut, ajaran ini sudah lama wujud iaitu sejak dua tahun lalu, dan telah tersebar di media sosial, namun sejak kebelakangan ini, ia mula aktif secara fizikal.


Mansuh kemasukan penjawat awam guna kelulusan PMR

0

BANGI, Sabtu – Kelayakan masuk penjawat awam di peringkat Penilaian Menengah Rendah (PMR) melalui Sistem Saraan Malaysia (SSM) baharu perlu dimansuhkan bagi mengelakkan graduan yang memohon, dibayar gaji rendah.

Presiden CUEPACS, Datuk Adnan Mat, berkata kelayakan masuk di peringkat PMR disifatkan sudah tidak lagi relevan, apatah lagi kebanyakan tahap pendidikan pelajar kini semakin meningkat.

“Gaji permulaan minimum bagi sektor perkhidmatan awam ialah RM1,200 kerana masih ada lagi kelayakan masuk di peringkat PMR.

“Walaupun pemohon mempunyai tahap pendidikan tinggi termasuk diploma dan ijazah sarjana muda, demi mendapatkan kerja, mereka terpaksa memohon jawatan peringkat lebih rendah.

“Ada yang ‘sembunyi’ ijazah bagi nak dapatkan jawatan di peringkat lebih rendah, menyebabkan gaji dibayar tidak setimpal,” katanya kepada BH, hari ini.

Sebelum ini, Menteri Ekonomi, Rafizi Ramli bimbang melihat kecenderungan gaji permulaan untuk lepasan ijazah di negara ini tidak jauh beza dengan paras gaji minimum pekerja tidak mahir, iaitu RM1,500 sebulan.

Rafizi dilaporkan menegaskan, apabila ada paras minimum terbabit, sepatutnya gaji permulaan untuk lepasan ijazah naik lebih tinggi untuk menjarakkan daripada kedudukan itu.

Pada masa sama, Adnan berkata, gaji minimum RM1,200 selalunya dibayar bagi jawatan pembantu awam, pembantu pejabat, pembantu tadbir dan pembantu kewangan.

“Ia menyebabkan mereka dieksploitasi apabila dibayar rendah tetapi dikerah kepakaran di peringkat diploma dan ijazah sarjana muda,” katanya.

Sementara itu, Presiden Kongres Kesatuan Sekerja Malaysia (MTUC), Mohd Effendy Abdul Ghani, pelaksanaan gaji progresif yang dirancang kerajaan kini, dijangka mampu mengatasi masalah gaji graduan dibayar rendah, iaitu tidak jauh beza dengan paras gaji minimum pekerja tidak mahir, sebanyak RM1,500 sebulan.

Beliau berkata, pada peringkat permulaan, gaji progresif itu mungkin boleh dilaksanakan secara bersasar dengan memfokuskan kepada golongan graduan yang paling terkesan.

“Kita memahami bahawa gaji progresif tidak boleh dilaksanakan semudah itu, ia memerlukan rangka kerja yang panjang untuk meletakkan Malaysia ke arah negara maju.

“Namun ia boleh dilaksanakan secara bersasar terlebih dahulu membabitkan industri kritikal bagi mengelakkan kita kehilangan tenaga pakar apabila graduan ini bertindak berhijrah ke luar negara bagi mendapatkan gaji lebih baik,” katanya.

Pada masa sama, Mohd Effendy berkata, negara boleh mengalami kerugian jika lebih banyak graduan bertindak berhijrah memulakan kerjaya di luar, disebabkan pembayaran gaji yang dianggap tidak setimpal di negara sendiri. – Berita Harian


PAS tak boikot Dominic, cuma kekurangan ahli

0

BANGI, Sabtu – PAS Pulau Pinang tidak dapat membantu Presiden Gerakan, Datuk Dr Dominic Lau dalam kempennya di Dewan Undangan Negeri (DUN) Bayan Lepas kerana didakwa tidak cukup ahli.

Pesuruhjaya PAS Pulau Pinang, Muhammad Fauzi Yusoff berkata, kekurangan sumber itu menyebabkan parti tidak dapat membantu calon Perikatan Nasional (PN) di kawasan berkenaan.

Bagaimanapun, beliau menegaskan bahawa PAS tidak memboikot kempen pilihan raya Dominic dalam apa cara sekalipun.

“Sekarang ini setiap calon perlu membawa jentera masing-masing. Dominic kena bawa orang sendiri juga. Kami tidak mempunyai cukup (ahli untuk membantu kempen).

Artikel berkaitan

Ahli PKR Pertama Kali Dilantik Menteri Membimbangkan – Tian Chua

Lelaki warga tempatan ditahan buat hantaran keji institusi beraja

Perdana Menteri Lancar MRT Laluan Putrajaya Fasa 1, Pagi Ini

Tiada `perang dingin’ kerajaan negeri dan kerajaan Pusat – MB

Plet `isteri YAB PM’ amalan kerajaan Sabah untuk VIP lawat negeri – SUK

“Malah, jentera pilihan raya kita di kawasan tertentu juga memerlukan bantuan. Mereka yang bertanding perlu mengetuai jentera mereka sendiri,” katanya.

Muhammad Fauzi berkata, PAS Pulau Pinang akan menjelaskan perkara itu dan mengeratkan hubungan dengan Gerakan, termasuk menjelaskan isu pencalonan Dominic di Bayan Lepas kepada akar umbi.

Sebelum ini, dilaporkan bahawa akar umbi PAS mengancam untuk memboikot pilihan raya selepas Dominic dinamakan sebagai calon yang bertanding di kerusi DUN Bayan Lepas yang majoritinya Melayu.

Pemimpin PAS tempatan berkata, parti itu telah melakukan kerja asas di sana selama bertahun-tahun dan tidak akan menerima Dominic, yang mereka dakwa sebagai calon ‘payung terjun’.

Dominic bakal bertanding di kerusi Bayan Lepas di bawah tiket Perikatan Nasional (PN) menentang penyandang DUN itu, Azrul Mahathir Aziz daripada Pakatan Harapan (PH).


Tiada cuti umum 12 Ogos di Selangor

0

BANGI, Sabtu – Hari mengundi bagi Pilihan raya Negeri pada 12 Ogos nanti bukan hari cuti umum bagi rakyat Selangor, bagi pekerja yang perlu membuang undi bagi PRN negeri.

Menteri Besar Sementara, Datuk Seri Amirudin Shari berkata, keputusan dibuat setelah mengambil kira  implikasi kewangan yang dikaitkan dengan langkah sedemikian.

Namun, Amirudin yakin pengundi telah mengatur perancangan pembuangan undi masing-masing  berikutan pengumuman mengenai hari pembuangan undi telah pun diumumkan lebih awal oleh Suruhanjaya Pilihan Raya negara.

“Kebimbangan yang lebih besar terletak pada hakikat bahawa kita kini kerajaan negeri sementara, dan keputusan seperti ini harus diambil dalam mesyuarat EXCO.

“Dan kini sebagai EXCO sementara, kami tidak mahu membuat keputusan sedemikian kerana ia hanya akan mengundang kritikan dan kontroversi.

“Jika ada keperluan (untuk cuti umum khas), kerajaan pusat boleh mengisytiharkannya. Tetapi akan ada implikasi kewangan dari segi gaji pekerja,” kata Amirudin.

Beliau terdahulu melancarkan MITIDAY2023 Kementerian Pelaburan, Perdagangan dan Industri di Dewan Raja Muda Musa di Shah alam, Selangor.

Amirudin berkata, PRN ini sudah dirancang dan pelaksanaannya bukanlah terlalu mendadak.

Malah beliau percaya, orang ramai sudah memikirkan cara untuk mengambil cuti kerja untuk mengundi dan menguruskan perjalanan mereka ke pusat mengundi, terutama bagi mereka yang mengundi di negeri lain.

“Tetapi kebanyakan pengundi di Selangor menetap di Lembah Klang dan mungkin ada yang mengundi di Pulau Pinang dan Negeri Sembilan.

“Perjalanan keluar negeri tidak terlalu lama dan saya tidak fikir ia membebankan,” katanya.

Amirudin berkata, perkhidmatan bas percuma disediakan di negeri ini supaya boleh membantu pengundi pergi ke pusat mengundi.

Pengundi di Selangor, Negeri Sembilan, Pulau Pinang, Kelantan, Terengganu dan Kedah, akan melaksanakan tanggungjawab mereka pada 12 Ogos nanti bagi memilih kesemua 245 kawasan DUN yang dipertandingkan.


Usaha martabatkan bangsa tidak harus jerumuskan negara ke arah polarisasi – Agong

0

BANGI, Sabtu – Yang di-Pertuan Agong Al-Sultan Abdullah Ri’ayatuddin Al-Mustafa Billah Shah dalam titah baginda mengingatkan bahawa perjuangan untuk memartabatkan sesuatu bangsa tidak seharusnya menjerumuskan negara ke arah polarisasi sehingga menggugat semangat perpaduan yang didambakan.

Seri Paduka bertitah polirasasi akan wujud apabila kaum-kaum semakin merenggang di antara satu sama lain, sama ada disebabkan oleh perasaan, sikap, tujuan dan cita-cita yang mengakibatkan kurangnya berlaku perhubungan antara pelbagai kaum.

“Polarisasi turut membawa implikasi sosio budaya yang luas dan jika tidak dibendung akan mengundang unsur-unsur radikalisme dan ekstremisme sehingga mewujudkan skala pertentangan yang besar dalam masyarakat,” titah baginda pada Istiadat Konvokesyen Universiti Teknologi MARA (UiTM) ke-97 di Dewan Agung Tuanku Canselor, Shah Alam, hari ini.

Turut berangkat Raja Permaisuri Agong Tunku Azizah Aminah Maimunah Iskandariah.

Hadir sama, Menteri Pendidikan Tinggi Datuk Seri Mohamed Khaled Nordin dan Naib Canselor UiTM Prof Datuk Dr Roziah Mohd Janor.

Baginda bertitah pada Istiadat Konvokesyen Universiti Teknologi MARA (UiTM) ke-97 di Dewan Agung Tuanku Canselor, Shah Alam.

Al-Sultan Abdullah mengingatkan apa jua batasan pemisah, jurang perbezaan dan lautan prasangka perlu segera direntasi dalam usaha melahirkan masyarakat masa hadapan yang hidup dengan penuh keharmonian.

Menyentuh mengenai usaha murni UiTM untuk melahirkan anak bangsa Melayu dan Bumiputera yang berpendidikan tinggi, baginda mengingatkan universiti itu untuk tidak alpa dengan kemajmukan dan kerencaman masyarakat negara ini.

Baginda turut menyeru kepada semua universiti serta institusi pengajian tinggi awam dan swasta di negara ini untuk turut sama memainkan peranan ke arah mewujudkan semangat akomodasi antara kaum.

“Kita boleh terus memartabatkan nasib dan masa hadapan kaum masing-masing menerusi pendidikan, tetapi pada masa yang sama tidak mengenepikan usaha ke arah pembentukan satu identiti nasional,” titah baginda.

Yang di-Pertuan Agong bertitah semangat akomodasi antara kaum dan kesepaduan dalam kepelbagaian adalah ciri-ciri demokrasi Malaysia yang paling bestari dan tanpanya apa juga usaha ke arah membangunkan negara yang maju tidak akan menjadi kenyataan.

Sementara itu baginda bertitah bagi melahirkan modal insan masa hadapan, ia bukan hanya sekadar dilengkapi dengan kemahiran untuk memenuhi pasaran tenaga kerja semata-mata sebaliknya hendaklah diperkasa dengan kemahiran insaniah.

Ia merangkumi prinsip moral terpuji, keunggulan budi pekerti, berperadaban mulia dan memiliki semangat jadi diri serta cintakan negara yang sejati.

“Beta yakin modal insan yang berpendidikan tinggi serta memiliki nilai keperibadian yang mulia adalah merupakan aset yang amat berharga kepada negara,” titah Al-Sultan Abdullah.

Baginda bertitah istiadat konvokesyen ke-97 ini merupakan tugasan terakhir baginda sebagai Canselor UiTM dan baginda merakamkan setinggi-tinggi penghargaan kepada universiti itu atas segala pengalaman manis dan berharga.

“Amanah besar sebagai Canselor universiti ini selanjutnya akan dilaksanakan oleh Seri Paduka Baginda Yang di-Pertuan Agong ke-17, bermula pada Februari 2024,” titah baginda.

Yang di-Pertuan Agong berharap sepanjang hampir lima tahun yang berlalu, baginda telah dapat menyumbang sedikit sebanyak idea yang bernas ke arah kemajuan universiti keramat itu. – BERNAMA


Pendatang Yahudi serbu perkampungan Palestin di Tebing Barat

0

BANGI, Ahad – Pendatang Yahudi di Tebing Barat menyerbu sebuah perkampungan Palestin sambil diiringi pasukan tentera pada Sabtu.

Menurut sumber, berpuluh-puluh orang pendatang Yahudi melakukan serbuan di Et-Tevane di kawasan Mesafir Yatta di selatan Hebron.

Mereka bertindak membakar kenderaan milik rakyat Palestin dan menyerang individu yang membantah perbuatan terbabit sehingga menyebabkan pertempuran dengan penduduk.

Tentera Israel turut campur tangan dengan menggunakan gas pemedih mata dan peluru bersalut getah terhadap rakyat Palestin.

Artikel berkaitan

BERJASA lancar bantuan kecemasan gempa bumi Turkiye-Syria

Gara-gara perpecahan politik, Libya sambut Aidilfitri pada dua tarikh berbeza

Bekas ahli parlimen dibunuh di depan media

Thailand Nilai Situasi Covid-19 Selepas Cuti Tahun Baharu

Arab Saudi bincang isu Palestin dengan Mahmoud Abbas

Tentera Israel juga menyerang dan menangkap seorang warga Palestin berusia 19 tahun, lapor agensi berita rasmi Palestin, WAFA.

Tebing Barat kerap menyaksikan serbuan dan serangan dilakukan oleh pendatang Yahudi di bawah perlindungan tentera Israel sepanjang tahun. – BERNAMA-ANADOLU


PN bentang 7 tunjang utama, 25 pendekatan, 112 tawaran

0

BANGI, Ahad – Pengerusi Perikatan Nasional (PN), Tan Sri Muhyiddin Yassin mendakwa, Ekonomi Madani dibentang Perdana Menteri, Datuk Seri Anwar Ibrahim gagal dan bersifat sementara.

Menurutnya, pembentangan itu gagal dalam menyediakan satu pelan rangsangan serta pemulihan ekonomi secara menyeluruh dan segera yang amat diperlukan rakyat dan perniagaan pada masa ini.

“Sebaliknya, rakyat ditabur dengan gula-gula pilihan raya yang bersifat sementara dan masih belum kunjung tiba,” katanya pada Majlis Pelancaran Tawaran PN Selangor di Hotel Double Tree, Shah Alam pada Jumaat.

Inisiatif Ekonomi Madani menetapkan tujuh penanda aras sebagai sasaran jangka sederhana yang mahu dicapai dalam tempoh 10 tahun.

Artikel berkaitan

MySejahtera diserang 1.12 juta kali

Ketua Hakim Negara tak boleh paksa cabang eksekutif berunding

Pengambilan vaksinasi Covid-19 tunjuk peningkatan

Ustaz Wadi Annuar dakwa tidak pernah dipelawa mohon tauliah

Bunuh suami kekasih, tanam mayat selepas hubungan sulit terbongkar

Muhyiddin menambah, penyelesaian terhadap masalah kos sara hidup rakyat masih belum terjawab dan segala janji manis mereka dahulu belum tertunai.

Beliau berkata, itulah realiti sebenar yang sedang dihadapi oleh rakyat.

“Rata-rata mengeluh kerana harga barang yang terus mencanak naik, ramai peniaga terpaksa gulung tikar, ditambah pula dengan nilai ringgit masih tidak stabil dan kenaikan Kadar Dasar Semalaman (OPR) membebankan peminjam,” ujarnya.

Beliau berkata, ini membuktikan kerajaan pada hari ini gagal memahami masalah rakyat, malah tidak cekap dalam serba-serbi sehingga saban hari menjadi bahan jenaka di media sosial.

“Maka tidak hairanlah ada yang menyebut kerajaan ini sebagai kerajaan kakistokrasi iaitu sebuah kerajaan dikendalikan Perdana Menteri dan menteri-menteri yang tidak cekap atau ‘incompetent’,” katanya.

Sehubungan itu, demi membantu rakyat Selangor meringankan bebanan kos sara hidup serta merancakkan perniagaan dan ekonomi negeri, katanya, PN menawarkan Pakej Rangsangan Ekonomi Prihatin Selangor.

“Pakej bernilai lebih RM2 bilion yang terkandung di dalam tawaran yang bertemakan Selangor Baharu, Kita Bangkit ini merangkumi tujuh tunjang utama, 25 pendekatan dan 112 tawaran,” jelasnya.


Abdul Hadi ulangi dakwaan, Kerajaan Pusat berubah jika PN menang

0

BANGI, Isnin – Presiden PAS, Tan Sri Abdul Hadi Awang terus mendakwa, keputusan yang memihak kepada Perikatan Nasional (PN) pada Pilihan Raya Umum Dewan Undangan Negeri ke-15 (PRU DUN KE15) di enam buah negeri akan membawa perubahan kepada kerajaan di peringkat pusat.

Sehubungan itu, adalah penting peratusan keluar mengundi khususnya dalam kalangan pengundi Melayu perlu tinggi bagi membolehkan PN menang di enam buah negeri tersebut.

“Pilihan raya di enam negeri ini sangat penting untuk memenangkan PN, perlu menang besar, insya-Allah kita menang sepenuhnya di Kedah, Kelantan dan Terengganu, kita mahu menang juga di Pulau Pinang, Selangor dan Negeri Sembilan.

“Kalau menang ini akan berlaku perubahan di Kerajaan Pusat, itu maknanya maka kewajipan mengundi sangat besar.

Artikel berkaitan

Calon MUDA tarik diri bertanding kerusi DUN Repah

Polis Tidak Tolak Kemungkinan Ada Pihak Tipu Kutipan Derma Bencana

Pengurusan Kes Pecah Amanah RM6.6 Bilion Najib-Irwan Serigar 1 Mac

Kurangkan peruntukan Ahli Parlimen akan jejas pembangunan, kemajuan – Rosol

Kuliah Ustaz Azhar Idrus ditangguh, JAWI tampil beri penjelasan

“Apa yang menyedihkan kita, kaum lain keluar mengundi 90 peratus, orang Melayu keluar mengundi 70 peratus, masih ramai tidak keluar mengundi, tidak mahu mengundi, tak sedar mengundi ini adalah kuasa politik, kalau tidak mengundi bermakna kita hilangkan kuasa politik kita,” katanya.

Beliau berkata demikian sewaktu berucap pada Majlis Munajat Akbar dan Jelajah PN Best Bersama Presiden PAS di Bandar Sri Sendayan, Negeri Sembilan malam tadi.

Turut hadir Pengerusi BN Negeri Sembilan yang juga Timbalan Presiden BERSATU, Datuk Seri Ahmad Faizal Azumu.

Abdul Hadi sewaktu berucap pada Jelajah Mega PN Best di Dataran Darul Aman, Kedah pada 2 Ogos lalu turut menyebut perkara yang sama.

Sementara itu, mengulas mengenai naratif berlakunya perubahan di peringkat Kerajaan Pusat sekiranya PN pada PRN kali ini, Ahmad Faizal memberitahu, ada proses undang-undang di negara ini yang membolehkan perkara itu.

“Macam-macam cara, walaupun negara kita ada anti lompat parti tetapi ada proses undang-undang yang boleh dijalankan untuk menukar sesebuah kerajaan, begitu juga dengan kerajaan negeri yang lain, ada proses perundangan mengikut Perlembagaan yang boleh dibuat,” katanya kepada pemberita selepas majlis tersebut. – UTUSAN


Dr Muhammad Faiz letak jawatan Ahli Majlis Pimpinan Tertinggi BERSATU

0

BANGI, Isnin – Dr Muhammad Faiz Na’aman hari ini mengumumkan peletakan jawatan sebagai Ahli Majlis Pimpinan Tertinggi (MPT) BERSATU termasuk berhenti sebagai ahli parti itu.

Beliau turut mengutuskan surat kepada Presiden BERSATU, Tan Sri Muhyiddin Yassin pada hari ini mengenai keputusan itu.

Dalam surat berkenaan, beliau menjelaskan bahawa keputusan itu adalah secara sukarela dan tidak dipengaruhi mana-mana pihak.

“Keputusan yang saya ambil ini tidak dipengaruhi oleh mana-mana pihak, dibuat secara sukarela dan berdasarkan prinsip yang saya pegang di mana saya tidak boleh lagi mewakili kepimpinan parti kerana mempunyai pertentangan pendapat, idea serta visi mengenai pengurusan serta hala tuju BERSATU.

Artikel berkaitan

50 `tabung khairat hantu’ kutip sumbangan dirampas JAIM

Keputusan semakan kes SRC Najib 31 Mac

Malaysia jadi tuan rumah sidang kemuncak ASEAN-GCC – Zambry

Aniaya anak monyet hingga mati, moderator kandungan TikTok akan didakwa

KJ, Shahidan sah tiada dalam senarai calon PAS Selangor

“Saya ucapkan terima kasih atas segala peluang yang diberikan kepimpinan parti, selama tujuh tahun saya bersama dalam parti ini, sejak ia ditubuhkan pada 2016,” katanya.

Dalam kenyataan berasingan, Dr Muhammad Faiz menjelaskan, pemberhentian sebagai ahli parti berkenaan dibuat secara berat hati memandangkan beliau antara orang muda terawal menyertai BERSATU.

Mengakui memainkan peranan secara aktif selain watak terhadap saf kepimpinan parti, beliau sedar jarang diberikan peluang serius untuk ‘diperkasakan’ sebagai pemimpin pelapis walaupun ketika itu, BERSATU memegang tampuk kekuasaan dalam kerajaan pusat sejak 2018 hingga 2021.

Beliau juga mendakwa, BERSATU sudah terpesong dari objektif awal penubuhan yang kononnya untuk menggantikan UMNO, dengan memberi lebih ruang kepada ramai orang muda dan muka baharu, terutama mempunyai latar belakang bersih, berkelulusan akademik, dihormati serta mereka yang setia dengan parti sejak mula.

“Keputusan kepimpinan parti yang sering kali mengabaikan suara akar umbi, pengasas awal dan teguran jentera bawahan menyebabkan BERSATU mengalami kekalahan pada Pilihan Raya Negeri (PRN) Melaka dan Johor sebelum ini.

“Sejarah itu juga dilihat bakal berulang dalam PRN di enam negeri terutama untuk kerusi BERSATU dalam PRN Selangor sekarang.

“Pemilihan calon yang berat sebelah kepada pihak kartel tertentu serta calon bidan terjun yang baharu dijadikan ahli parti, hanya semata-mata untuk dipertandingkan dalam PRN Selangor telah menyebabkan terjadi pemberontakan lebih kurang sembilan bahagian BERSATU di Selangor,” katanya.

Mengulas pemberontakan dalaman itu, beliau berkata, ia mengakibatkan insiden membakar bendera Perikatan Nasional (PN) secara terbuka sebagai tanda protes akar umbi terhadap percaturan Jawatankuasa Pemilihan dan Saringan Calon yang bertanggungjawab terhadap penamaan calon PRN.

Dakwanya lagi, protes tercetus kerana jawatan kuasa berkenaan mengabaikan sentimen penerimaan pihak bahagian dan jentera di lapangan.

“Malah kelemahan Lembaga Disiplin parti yang lambat dan banyak kerenah telah menyebabkan watak-watak yang telah keluar dan mengkhianati parti dalam Pilihan Raya Umum ke-15 (PRU15) lalu, boleh kembali dan mendakwa dirinya masih ahli BERSATU untuk dipilih menjadi calon PN pada PRN ini.

“Justeru, tidak menghairankan jika BERSATU tidak lagi menjadi wadah tumpuan penghijrahan mereka dari parti lain atau menjadi sasaran kemasukan anak muda serta orang baharu dalam politik, memandangkan kerapuhan sistem pengurusan keahlian, kedudukan MPT,” katanya.

Pada PRU15, Dr Muhammad Faiz pernah bertanding mewakili PN bagi kerusi Parlimen Bagan Datuk dalam pertembungan empat penjuru dengan penyandang kawasan itu, Datuk Seri Dr Ahmad Zahid Hamidi (BN), Datuk Seri Shamsul Iskandar Mohd Akin (PH) dan Tawfiq Ismail (BEBAS).

Bagaimanapun, beliau tewas di kerusi itu apabila hanya memperoleh 8,822 undi. – BERITAHARIAN


MHO serah 150 penyataan tambahan, bantu siasatan PDRM

0

BANGI, Isnin – Lebih 150 mangsa penipuan pelaburan beberapa buah syarikat menyerahkan penyataan tambahan kepada Polis Diraja Malaysia (PDRM) bagi membolehkan siasatan dilakukan terhadap syarikat disyaki pecah amanah dan menipu duit pelaburan.

Setiausaha Agung Pertubuhan Kemanusiaan Masyarakat Antarabangsa Malaysia (MHO), Datuk Hishamuddin Hashim yang mewakili mangsa berkata, penyataan tambahan itu diharap dapat membantu siasatan PDRM terhadap syarikat terbabit dan membawa individu bertanggungjawab ke muka pengadilan.

Beliau berkata, penyataan tambahan dikemukakan mengikut Seksyen 112 Kanun Tatacara Jenayah yang diterima oleh Penolong Pengarah (Pelaburan Bersindiket / Kad Elektronik / Lain-lain Jenayah) Jabatan Siasatan Jenayah Komersial (JSJK), ACP Ahmad Azizul Mohamed.

Artikel berkaitan

Jenazah Mangsa Akan Dikebumi Di Pahang

PH-BN pertimbang fail petisyen pilihan raya bagi empat kerusi – Amirudin

UMNO sudah nazak, hanya berpaut pada PH – Aminuddin Yahaya

Lebih 56,000 mangsa banjir berada di PPS 5 negeri

Kerajaan Harap Ibadah Haji Dibenar Tahun Ini

“Diharap dengan penyataan tambahan yang diberikan ia dapat membantu PDRM dan memudahkan proses siasatan mereka,” katanya kepada TV Pertiwi selepas menyerahkan penyataan berkenaan di pejabat JSJK Bukit Aman, Kuala Lumpur hari ini.

Sementara itu, salah seorang mangsa pelaburan, Fazlifah Awang, 48, yang juga seorang kontraktor berkata, dia membuat laporan polis pada Mac lalu dan berharap pihak polis dapat segera menyiasat kes itu.

Katanya, dia turut menghantar surat peguam kepada syarikat pelaburan berkenaan tetapi syarikat itu kerap bertukar peguam menyebabkan proses yang sama perlu dibuat berulang kali.


Polis Terengganu terima satu laporan hantaran palsu, undang rusuhan

0

BANGI, Isnin-  Ketua Urusetia Pilihan Raya Negeri (PRN) Polis Kontinjen Terengganu, Asisten Komisioner Noor Halim Nordin memaklumkan, pihaknya menerima satu laporan berhubung hantaran palsu di laman sosial yang mendakwa wujudnya rancangan untuk membentuk  rusuhan oleh sebuah gabungan  parti politik.

Polis menerima satu laporan berhubung hantaran palsu di laman sosial yang mendakwa wujud perancangan untuk mengadakan rusuhan oleh sebuah gabungan parti politik

Beliau memaklumkan,  laporan rusuhan berkenaan dibuat di Balai Polis Chukai, Kemaman pada Ahad.

Ujarnya, laporan berkenaan memuatkan, pengadu terlihat satu hantaran ayat berbunnyi UMDAP yang  dikatakan pihak terbabit sedang cuba mencipta rusuhan seakan-akan seperti apa  yang berlaku pada 13 Mei.

Jelasnya, hantaran berkenaan dilihat ketika pengadu melayari laman sosial Facebook.

Artikel berkaitan

Kabinet putuskan kementerian mana urus isu kalimah Allah – Naim

PRN Patut Diadakan Serentak Pru Supaya Memudahkan Rakyat

Berdoa kepada Yang Maha Esa, teruskan perjalanan ke tanah air

Wan Saiful fail notis, afidavit ketepi tuduhan rasuah

Pembantu Ahli Parlimen langgar kod etika pakaian diarah keluar

Lantaran itu katanya,  kes berkenaan kini  disiasat di bawah Seksyen 505 (b) Kanun Keseksaan bagi menyekat penyebaran berita yang  mampu menimbulkan ketakutan mahupun kegentaran kepada awam serta Seksyen 233 Akta Komunikasi dan Multimedia 1998 kerana menyebar berita palsu.

Dalam perkembangan lain, sebanyak 55 aktiviti ceramah telah diluluskan pada Sabtu yang melibatkan 36 permohonan daripada Perikatan Nasional manakala 18 permohonan merupakan Barisan Nasional dan satu permohonan lagi dari Pakatan Harapan (PH).

Sehubungan itu, pihaknya kini komited dalam mempertahankan keselamatan negara dan ketenteraman awam selari dengan Akta Polis dan lain-lain peruntukan undang-undang sedia ada.

“Justeru, semua pihak perlu memberi kerjasama dengan mematuhi segala peraturan sepanjang berlangsung tempoh pilihan raya,” katanya.